recursal/SuperWikiNEXT-32B huggingface dataset:
**血淚灑黃華碑**（粵拼：hyut3 leoi6 saa2 wong4 waa4 bei1）
係中國廣東廣州一石像紀念碑，1946年起好，喺越秀區黃華路黃華中約外街21號之一北邊隔籬，隔籬冇幾遠就係黃華路。

史
-

抗日戰爭啱啱開打無耐，廣州係國民政府軍同海外聯繫嘅一笪地，亦係中國從英美輸入抗戰物資嘅口岸，所以激嚫日軍，為咗唔想俾英美喺香港度傳啲抗戰物資入嚟中國大陸而決定搞廣州先。

受七七事變影響，日軍喺1938年嘅5月30號同6月10號呢兩日炸咗黃華塘村兩次，令成個村變咗廢墟，死咗百幾位村民，黃華塘變咗「血水塘」。1938年8月13號，日軍戰機殺到廣州，令廣州淪陷，跟住落嚟嗰14個月俾日軍出咗900幾部戰機炸死咗6000幾位廣州當地嘅居民，重整傷咗差唔多成8000人，整冧咗4000幾間房屋、差唔多成百部船都爛埋。

有唔少當地嘅村民估日軍係炸錯咗黃華塘村。因為嗰時喺黃華塘村冇幾遠有間黃華兵工廠（而家係廣州市委黨校）喺度，結果日軍錯手將黃華塘村當成兵工廠嚟炸；重有人估係日軍想亂咁炸嚟殺死嗮啲平民嚟瓦解中國軍民嘅抵抗。1945年8月15號日軍投降後嘅第二年，黃華村啲人組織咗追悼殉敵會嚟追悼啲死難者，重喺個村入面起咗嚿石碑嚟唱衰啲日軍點衰法，同埋村民點解會死得咁慘。

1993年8月9號，廣州市政府將呢嚿碑列為廣州市級文物保護單位。

樣
-

嚿碑係石碑，上邊寫住「血淚灑黃華」五個大字，左右兩邊都有寫住喺民國廿七年（1938年）七七事變之後發生嘅事經過。

連出去
---

* 广故事 | 讲广州故事-品广州文化 » Blog Archive » 落寞黄华碑——黄华路的"血"和"泪" 網易博客
* 【第16期】（"血泪洒黄华"碑）屠城有血证　勒石记暴行 廣州圖書館
* 落寞黄华碑——黄华路的"血"和"泪" 大洋網
**剎那**表示極之短嘅時間，大概係相機快門百分之一秒嘅速度，源自梵文 **ksana**（**क्षण**）。

印度《僧祇律》記載：「剎那者為一念，二十念為一瞬，二十瞬為一彈指，二十彈指為一羅預，二十羅預為一須臾，一日一夜為三十須臾。」意思係廿四個鐘頭有四百八十萬剎那，廿四萬瞬，萬二彈指，卅須臾。由此可以推斷出一剎那大約爲五十五分之一秒，卽千分之十八秒。

又據《大毘婆沙論》，一日一夜有卅牟呼栗多，九百臘縛，五萬四怛剎那，六百四十八萬剎那、一剎那嘅長度大概係七十五分之一，約千分之十三秒。

再根據唐玄奘《大唐西域記》卷二：

* 120 剎那 = 1 坦剎那（तत्क्षणम् tatksana）
* 60 坦剎那 = 1 臘縛（लव lava）
* 30 臘縛 = 1 牟呼栗多（मुर्हुर्तर murhutar）
* 5 牟呼栗多 = 1 時（大時，कल kala）
* 6 時 = 1 晝夜（即1日）。

公制換算
----

* 1 剎那 = 1 / 75 秒 = 13.33 毫秒 = 0.01333333......秒。（據《大毘婆沙論》）
* 1 剎那＝ 1 / 55 秒 = 18.18 毫秒= 0.018181818…….秒（據《俱舍論》）
* 1 坦剎那 = 1.6 秒
* 1 臘縛 = 96 秒
* 1 牟呼栗多 = 2880 秒 = 48 分鐘
* 1 大時 = 14400 秒 = 240 分鐘 = 4 個鐘
* 1 須臾＝2880 秒 = 48 分鐘
* 1 彈指＝7.2 秒
* 1 瞬＝0.36 秒

佛教經典《仁王經》中提到：「一彈指六十剎那，一剎那九百生滅」，假設每秒可以彈指四次(經實測:一般人最慢一秒可以拍手彈指三次,最快六到五次)，計到事相嘅生成消滅率為每秒鐘 216,000 次，或說每次生滅大約4.6 微秒；同目前科技所能夠達到嘅飛秒時間尺度相比，或者同物理理論上真空漲落嘅時間尺度相比，都算係相當之大嘅。有啲佛教界人士認為《仁王經》嘅講法係釋迦牟尼嘅「方便說」，而唔係「真實說」。

睇埋
--

* 時間
**前門步行街**（粵拼：cin4 mun4 bou3 hang4 gaai1）
（簡化字：**前门步行街**）係中國北京一步行街，喺西城區同東城區嘅交界，南邊從天橋南大街同永安路、天壇路嘅交界開始，一直向北去到正陽門箭樓嗰邊。全長1.6km，闊20m。尤其喺珠市口到正陽門範圍，條步行街喺全球各地都非常之出名。

條街喺大清到民國期間嗌過**正陽門大街**，1965年先至改名做**前門大街**，2008年改造成步行街兼多咗個**前門步行街**個名。入面嘅舊式有軌電車喺2009年先至搞返出嚟。

相
-

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 從珠市口向北望前門大街嗰邊 |
| 從珠市口向北望前門大街嗰邊  |

|  |
| --- |
| 前門牌坊同正陽門箭樓 |
| 前門牌坊同正陽門箭樓  |

|  |
| --- |
| 日頭 |
| 日頭  |

|  |
| --- |
| 挨晚 |
| 挨晚  |

|  |
| --- |
| 北京杜莎夫人蠟像館 |
| 北京杜莎夫人蠟像館  |

|  |
| --- |
| 有軌電車 |
| 有軌電車  |

|  |
| --- |
| 部份舖頭樣 |
| 部份舖頭樣  |

 |

睇埋
--

* 前門有軌電車

攷
-

* 前门步行街 数字东城
* 这里恐怕集齐了京城老字号---前门步行街 中国南方航空
**仁威廟**（粵拼：jan4 wai1 miu2）係中國廣東省廣州市嘅其中一棟專門拜道教真武帝嘅神廟，而呢棟寺廟喺荔灣區泮塘路嘅西邊，南邊隔籬就係荔灣湖公園；北邊隔籬就係卌三中。呢棟廟之前嗌過**北帝廟**（bak1 dai3 miu2）嘅名。佢係舊陣時嘅南海恩洲十八鄉入面，最古老、最大嘅廟。史籍入面講咗：仁威廟最初喺宋朝皇祐四年（1052年）逳手起。

名
-

由於泮塘呢帶係嶺南水鄉，成日都種住蓮藕、菱角、茨菇、馬蹄、茭筍呢泮塘五秀先至出咗名。泮塘鄉啲人就為咗多謝有位神仙畀咗啲福氣過嚟，唔使佢哋遇到災難，重對拜山嘅神像幾有神心噉。就係聽話嗰陣時，泮塘有兩位兄弟出咗名，其中兄嘅名係「仁」，弟嘅名係「威」。點知有一日，兄弟兩個去捉魚嗰陣，發現咗嚿怪石響度，就執返都屋入面整咗個神像出嚟，之後佢嘅生活就好順利，想做乜就有乜，後嚟呢件事一傳十、十傳百，就喺10里範圍入面，有幾百位參拜者嚟咗呢度拜。就喺出錢起棟廟嗰陣，鄉人就將間廟改咗名嗌「仁威廟」喇。

史
-

呢棟廟喺宋朝皇祐四年（1052年）時，嗌咗**北帝廟**，後嚟改咗名嗌**仁威廟**。雖然話經過咗幾次裝修同埋重建，喺明朝天啟二年（1622年）、清朝乾隆、同治年間都搞過大規模嘅重新裝修。

喺1963年，呢度就變咗昌華塑膠廠。

文化大革命期間，紅衛兵就按咗上級嘅「破四舊」命令，就將棟廟入面啲神像冚唪唥都打爛嗮，而正門同正殿就變咗昌華塑膠廠嘅車間，東西配殿就變咗某校辦工廠嘅工場。

喺工程霸緊棟廟嗰陣，工廠就亂咁嚟搭，搞到條柱同樑等都出咗嚴重嘅破壞，有啲柱重斜咗，部分樑都爛咗；正殿同拜亭嘅瓦邊都冧咗，要用個架嚟撐住先至得；而樑嘅木雕都俾人整爛咗，有啲工藝雕都甩咗落嚟。

1983年8月，仁威廟俾市政府公佈咗，係廣州市文物保護單位。

1993年底，因為昌華塑膠廠搬走咗。嗰陣時，市政府就將棟廟搞咗大規模嘅擴建同埋維修，重喺間廟嘅前面，起咗個大嘅仁威廟廣場。到咗每年農曆二月初八，就係仁威廟誕喇。

敘述
--

仁威廟嘅建築係座北向南，東西闊40米，南北深54——60米，佔地2200平方米。跟住條中軸線落去，前後就係頭門、正殿、中殿、後殿同埋後樓；左右邊就係東、西序。

同佢有關嘅俗語
-------

廣州人成日都有呢句俗語同仁威廟有關嘅：

泮塘龍船——借仁（人）威

連出去
---

* 仁威庙 廣州文史
* 仁威庙沧桑漫话

睇埋
--

* 華林寺 (廣州)
* 荔枝灣

攷
-

1. ↑  西关荔枝湾 一河观千年 互聯網檔案館嘅歸檔，歸檔日期2020年3月15號，. 曾卫康 广州文史

| * 睇
* 傾
* 改
廣州市內嘅廣東省文物保護單位 |
| --- |
| 越秀區 | 「三·二九」起義指揮部舊址 | 中國共產黨廣東區委員會舊址 | 廣州起義烈士陵園 | 省港罷工委員會舊址 | 明遠樓同埋中山大學天文台舊址 | 廣東省農民協會舊址 | 周恩來同志主持嘅中共兩廣區委軍委舊址 | 白雲樓魯迅故居 | 藥洲遺址 | 廣東財政㕔舊址 | 中央銀行舊址 | 大佛寺大殿 | 越南青年政治訓練班舊址、越南青年革命同志會舊址 | 萬木草堂 |
| 海珠區 | 仲愷農校舊址 | 琶洲塔 | 綸生白公祠 | 康樂園早期建築群 | 鄧氏宗祠 | 瀝滘衞氏大宗祠 |
| 荔灣區 | 廣雅書院舊址 | 廣東郵務管理局舊址 | 通福橋 | 錦綸會館 | 仁威廟 |
| 白雲區 | 昇平社學舊址 | 石井橋 | 盧廉若墓 |
| 黃埔區 | 外國人公墓 | 玉喦書院同蘿峰寺 |
| 天河區 | 十九路軍淞滬抗日陣亡將士墳園 | 雲從龍墓 | 劉氏家廟 | 新一軍印緬陣亡將士公墓 |
| 番禺區 | 蓮花塔 | 蓮花城 | 留耕堂 | 屈大均墓 |
| 南沙區 | 金鎖排燈塔 | 舢舨洲燈塔 |
| 花都區 | 馮雲山故居 | 資政大夫祠建築群 | 藏書院村譚氏宗祠 | 茶塘村古建築群 | 塱頭村古建築群 |
| 從化區 | 五嶽殿 |
| 增城區 | 萬壽寺 | 湛若水墓 |
| 升咗去全國重點文物保護單位嘅要睇廣東全國重點文物保護單位一覽 |
座標: 10°57′50″N 74°47′47″W﻿ / ﻿10.96389°N 74.79639°W﻿ / 10.96389; -74.79639

巴冷基也
**巴冷基也**（粵讀：baa1 laang5 gei1 jaa5；西班牙文：**Barranquilla**，音標： [baraŋˈkiʝa]；內地譯做**巴蘭基亞**、臺灣譯做**巴蘭幾亞**）係哥倫比亞西北部嘅城市，係大西洋省（西班牙文：Atlántico）嘅省城。座城位於馬打利拿河口打上13公里處。巴冷基也係哥倫比亞其中一個工業中心同重要埠頭。而家細隻啲嘅船停喺巴冷基也港（西班牙文：Puerto Barranquilla），大船停去附近嘅深水港哥倫比亞港（西班牙文：Puerto Colombia）。巴冷基也同些那哈之間有鐵路相通。巴冷基也嘅主要產業有化工、水泥、紡織、香蕉打包設備。巴冷基也有兩間大學：大西洋省大學（1941年成立）、北方大學（1966年成立）。巴冷基也發展自19世紀時嘅河港，後來喺1930年代疏通咗馬打利拿河，結果好快就發展成海港。

註
-

1. ↑  暫譯，西班牙文係Río Magdalena，發音係[ˈri.o maɣðaˈlena]，普通話音譯爲馬格達萊納河。
2. ↑  暫譯，西班牙係Ciénaga，音標[ˈsjenaɣa]，普通話音譯做謝納加
3. ↑  暫譯，西班牙文係Universidad del Atlántico
4. ↑  暫譯，西班牙文係Universidad del Norte

|  |  |
| --- | --- |
|  | 維基同享有多媒體嘅嘢：**Barranquilla** |
**金陵**（粵讀：gam1 ling4；南京話：jin1 lin2）好多時係指中國江蘇嘅省城南京，同時亦可能係以下呢啲事物：

* 紫金山，古名叫金陵。
* 金陵城，南京嘅古城池。
* 金陵十二釵，紅樓夢之中有名嘅人物譜。
* 金陵鎮，好多處。
* 金陵寺鎮，中國陝西商洛商州嘅鎮。
* 金陵鄉，中國江蘇徐州豐縣嘅鄉。

作爲南京雅稱嘅「金陵」
-----------

南京嗌過好多個名，其中最有名就叫做金陵，亦都畀人認為係南京最雅緻嘅名。呢個名第一次出現係楚威王滅越之後喺石頭山（有講話係今日嘅清涼山）起石頭城，設**金陵邑**，喺前333年到前210年間用；之後就改名，直到唐代，又以**金陵郡**浮頭，不過好快就改叫昇州，最後一次做正式名係楊吳時，叫**金陵府**。不過金陵呢個名一直流傳落來，喺文學上就有「金陵十二釵」。

而家學術上一般認為「金陵」開始時係紫金山嘅名，後來因為石頭城起喺紫金山脈度，於是日後嘅城邑接咗「金陵」呢個名。比如唐代嘅《建康實錄》就講楚威王係「因山立號、置金陵邑」。當年長江重係流過清涼山西側，金陵邑嘅位置叫做「臨江控淮」，位置險要，所以楚威王要喺度置邑。而石頭城之前，南京地方就有越城，不過唔同在於石頭城係南京第一次成為治所、南京建政開始，所以「石頭城」「金陵」就成為南京好響嘅名，反而越城就賴低咗。

來源
--

有三種講法：因山立號、金壇得名、帝王埋金。

### 因山立號

呢個講法認為，「金陵」最初係紫金山嘅名，因為石頭城修喺紫金山脈，所以以山名做城名。

解隻字出來就係話：

* 「陵」係古文有兩個意思，一係《說文解字》嘅「大阜」，即係高山；二係借用爲皇帝墓，古人將高山比作係最高統治，比如皇帝駕崩叫做「山陵崩」，同時因為皇陵通常係皇帝在生時起嘅，爲咗老禮，就嗌皇帝墓做「陵」、「山陵」。
* 「金」唔係作「金山」或者「金色」解，而係「銅色」，比如家下都有將「銅」嗌做「赤金」，而「純銅」嗌做「紫銅」。

而紫金山嘅山岩就係泛紫（所以嗌做紫金山，紫金本身有紫銅色嘅含義），所以「金陵」嘅意思係「紫銅色嘅山」。後人唔習慣將山嗌做「陵」而嗌「山」，於是就有「金陵山」嘅講法，比如《輿地誌》就話「蔣山古曰金陵山，縣之名因此山立。」，查實「陵」就經已係「山」意思。

此外，南京地方400米打上嘅山唔算多，紫金山係最高，而古人有高山崇拜，佢哋會將當地最高嘅山嗌做「祖山」，地位神聖，而楚國嘅地名多用「陵」字來尊敬啲祖山，所以楚威王用祖山嘅名幫石頭城安名幾符合習慣。

### 金壇得名

呢個講法同樣出自《建康實錄》「楚之金陵，今石頭城是也，或云地接華陽金壇之陵，故號金陵。」

### 帝王埋金

呢種講法喺民間流傳好廣，喺呢個講法度，「陵」解作「陵墓」。

相傳秦始皇巡過南京地方，見到紫金山紫氣東昇，啲方士就話呢個地方會出皇帝，秦皇希望自己子孫二三四世噉落去，驚有人爭佢位，於是係金陵崗埋金來鎮王氣。而金陵崗傳說係今日幕府山西面，《景定建康誌》話「父老言秦厭東南王氣，鑄金人埋於此」。重有種傳說秦皇喺金陵崗立碑，話「不在山前、不在山後、不在山南、不在山北，有人獲得、富了一國」，查實無埋金，呃啲人掘金，掘崩咗山就散佢啲王氣。

又有遞個版本，換成係楚威王埋金，又係話南京有王氣，於是去今日南京獅子山北嘅江邊（龍灣）埋金，同樣出自《景定建康誌》「周顯王三十六年，楚子熊商敗越，盡除故吳地。以此地有王氣，因埋金以鎮之，號曰金陵。」

一啲學者質疑，「陵」解做皇陵，係葬皇帝嘅地方先噉叫，埋金嘅地方又點會噉叫？同時金陵邑個名喺先秦就嗌，秦始皇嗰處唔成立，而且秦皇年間金陵邑改名爲「秣陵」，可能係將秣陵嘅事噏咗去金陵度。學界嘅理解係古史書有個特點係史實同傳說成日撈埋，由於傳說精彩啲，重可以穿鑿啲神話，就喺民間傳開來。

攷
-

* 金陵\_互動百科
* 金陵\_南京旅遊網
* 南京名稱金陵的由來

|  |  |
| --- | --- |
|  | 呢一版係幫手搞清楚個意思——喺度列嗮啲同名異義辭。如果你係由某版嘅內部連結而嚟到呢頁，唔該順手將嗰支內部連結指返啱。 |
金鐘道
**金鐘道**（英文：**Queensway**）係香港島嘅一條大馬路，又叫做電車路，係香港電車來往灣仔同中環之間嘅必經之路。金鐘道原本係皇后大道東至西嘅一截，大佛口到遮打花園呢段，1967或1968年改叫金鐘道 。

金鐘道以前係維多利亞港海旁，東面有個地方叫做大佛口同防空洞，中途有金鐘兵房。金鐘道而家有中銀大廈、美利道多層停車場、東昌大廈、力寶中心、金鐘廊、統一中心、夏慤公園、警政大廈、正義道、紅棉道、花園道等。

死亡彎角
----

金鐘道原有一段近乎直角嘅一段，出過嚴重車禍，所以就畀人叫做**金鐘道死亡彎角**。呢段路1974年開始拉直，1975年1月12號完工。

自此金鐘闊咗好多，車路同電車路分開，過馬路都要行天橋。

交通
--

* 金鐘站
* 電車站
* 巴士站
* 小巴站

寫錯名
---

好多人受金鐘道嘅道字影響，將原本Queensway加多個Road，搞錯咗做Queensway Road。Queensway查實係香港少數單字英文街名，同類重有Glenealy（己連拿利／鐵岡）同Smithfield（士美菲路）。

攷
-

1. ↑  〈百年主要大道改稱金鐘 華僑日報 1968年2月25號〉. 原著喺2008年5月13號歸檔. 喺2008年6月30號搵到.
2. ↑  〈灣仔是我家：（三．一） (艾文倉)〉. 原著喺2007年9月18號歸檔. 喺2008年7月1號搵到.

睇埋
--

|  |  |
| --- | --- |
|  | 維基同享有多媒體嘅嘢：**Queensway, Hong Kong** |
**葉乃裳**（英文：**Yeh Nai-chang**；1961年—）係美國籍臺灣裔嘅物理學者，喺臺灣嘉義出世。而家係加州理工學院教授，美國物理學會會士、美國科學促進會會士，曾被列入《美國科學名人錄》。最知名嘅係對超導體嘅研究。

早年
--

早讀一年嘅葉乃裳由私立復興小學、復興中學初中部、臺北市立第一女中（北一女中）畢業。

葉乃裳喺北一女中嗰時，就活躍喺樂隊同合唱團，重係校刊社嘅社長。佢重會創作中國古典嘅詩詞。

葉乃裳自細就鍾意文學、詩詞、音樂，最擅長鋼琴、書法同古典詩詞，原本以為自己會走文藝嘅方向，但喺12歲時上物理堂嗰時就沉醉其中，由最細嘅物質粒子到宇宙，都有物理理論可以解釋，令到佢覺得好神奇、着迷，於是就開始睇各種嘅物理書籍。但係由於物理基礎同訓練唔足夠，總係明啲唔明啲、識啲唔識啲咁，於是令到佢決心學物理。

大學入學考試時，佢嘅成績可以入到台灣傳統觀念最熱門嘅台大醫學系，但係佢揀咗國立台灣大學物理系，21歲大學畢業之後就去美國深造，25歲就攞到麻省理工學院物理博士，係嗰時台灣最細嘅女博士。

事業
--

葉乃裳喺麻省理工學院同IBM擔任博士研究員一年之後，就得到哈佛大學、加州理工學院等校物理系嘅招聘。佢因此成為咗加州理工學院物理系有史以嚟唯一嘅女教授，佢精於凝態物理領域。喺佢33歲嗰時，就成為咗加州理工學院創校百年以嚟，第一個得到終身聘約嘅亞裔女教授。葉乃裳重登上美國時代雜誌，被譽為全美最有潛力嘅年輕科學家之一。葉乃裳關於喺室溫環境之下合成石墨烯嘅研究得到突破性進展。。

參考
--

1. ↑  葉乃裳教授專訪 互聯網檔案館嘅歸檔，歸檔日期2019年6月9號，. （2007-9-1），國立臺灣大學物理學系，2008
2. ↑  室溫合成石墨烯 台裔教授找到答案 互聯網檔案館嘅歸檔，歸檔日期2016年6月11號，.，中央廣播電臺 Radio Taiwan International，2016-05-21

* 時代雜誌Vol.138 #20, P.73, Nov. 18, 1991
* 時代雜誌Vol.138 #20, P.7
* 陳雅玲 (2006-01-30). 〈用物理語言探索宇宙定律〉. 《商業周刊》. 城邦 (第949期): 136–138. 人生大夢二》加州理工學院首位亞裔女性終身教授葉乃裳

出面網頁
----

* 佛法修心 讀成博士 葉乃裳
**中國報**（**Chinapress Sdn. Bhd.**）係馬來西亞華文報章，總部喺吉隆坡孟沙。公司喺1946年2月1號成立，由李孝式（後來成為馬來亞第一任財政部長）為首嘅籌組委員會發起創刊。呢份報標榜自己嘅口號係「馬來西亞最具影響力中文媒體」。

《中國報》社論主要針對喺馬來西亞發生嘅事件同國家情況，社論總體上無論係對執政黨同反對黨都持有批評態度。喺國際評論入面，《中國報》立場偏向中國，喺希山慕丁叫中國外交部長王毅做大哥引起國內廣泛批評時，中國報發表咗幾篇維護希山慕丁同譏諷反對者嘅社論。

喺1969年5月13號，中國報喺五一三事件發生之後發佈法院新聞之後被停辦一個月。

中國報之後喺1986年重新發行，截至1988年，佢哋每日發行量由20,000增至100,000，令佢成為馬來西亞增長最快嘅報紙。由於中國報喺馬來西亞好受歡迎，佢哋喺1990年5月19號開始發行晚報版本，以「今日新聞今晚知」為使命宣言。

今日，中國報嘅每日發行量大約154,000，令到佢成為馬來西亞第二大暢銷華文日報。佢嘅晚報係馬來西亞最受歡迎，發行量大約係48,000。

歷任總編輯
-----

* 陳宗嶽（1946年─1947年）
* 宋韻錚（1948年─1969年）
* 李雁賓（1969年7月─1971年）
* 黃兆壎（1971年─1984年）
* 黃和平（1985年－中國報停刊）
* 林通光（1986年－1993年）
* 潘友來（1993年－1997年、1998年－2001年）
* 彭早慧（1997年－2002年）
* 莊宗南（2002年－2006年1月）
* 張映坤（2006年－）

爭議
--

### 錯誤報導全國總警長辭職

2010年3月12號，《中國報》聲稱獲得獨家消息，喺頭版刊登「警總長呈辭，警隊二哥料升正」標題，指時任總警長慕沙哈山辭職，內政部長希山慕丁·胡先已經接受慕沙哈山嘅辭職報導。慕沙哈山對呢個駁斥話報導不實，聲明要追究係邊個故意發佈佢辭職嘅消息。負責警察部隊同印刷媒體嘅內政部長希山慕丁隨後證實慕沙哈山嘅服務將會喺9月結束，抨擊呢個報道為謊言，《中國報》亦畀馬來西亞內政部發出警告信函，要求對報導作出解釋。3月19號，《中國報》喺早報封面刊登道歉啟事，向相關單位同有關人士公開道歉，又宣佈已經採取咗內部紀律行動，總編輯張映坤對呢件事負上全責，停職兩星期。

### 新聞鏈接錯誤事件

2020年3月9號，《中國報》喺刊登一則端洛州議員楊祖強等三人宣佈退黨嘅新聞入面，喺佢哋Facebook專頁張貼一則新聞鏈接，但係新聞標題卻係指霹靂州3位原任行政議員李存孝、黃渼沄同陳家興係叛徒們，令到好多讀者誤會以為呢3個人退黨。隔日，李存孝、黃渼沄同陳家興指責呢份新聞刊登後，唔少民眾誤以為佢哋就係變節嘅州議員，進而斥罵佢哋，嚴重影響佢哋嘅聲譽，促請《中國報》全面撤回相關報道同刊登澄清啟事。《當今大馬》之後檢查《中國報》霹靂版嘅Facebook專頁發現已經揾唔到有關貼文，但係揾到另一則標題改為「李存孝、黃渼沄、陳家興：我們也很心痛」嘅新聞鏈接。

### 冇完整報導副警察總長言論

2021年4月26號，《中國報》因刊登一則題叫《女學生被辱罵恐嚇強奸 阿克里沙尼：同學或開玩笑》嘅報導後，畀馬來西亞內政部傳召，要求解釋新聞報導。副警察總長阿克里沙尼隔日指控《中國報》所刊登新聞標題含糊，無完整報導當時嘅言論。武吉阿曼公關部斯甘達古魯警監亦發出文章警告，指《中國報》網站對阿克里沙尼談話報導不實。隨後，中國報新聞網站撤下相關報導。

參考
--

1. ↑  〈王維雁：叫一聲"大哥"又不是賣國〉. 《中國報 China Press》 (美國英文). 喺2021-04-06搵到.
2. ↑  〈甄子曰專欄：大哥不是這樣當〉. 《中國報 China Press》 (美國英文). 喺2021-04-06搵到.
3. ↑  馬來西亞只有華文報紙先會喺夜晚出版
4. ↑  〈總警長：我將揪出放消息者‧總警長否認辭職〉. 《光明日報》 (臺灣中文). 原先內容歸檔喺2021-04-28. 喺2021-02-09搵到.
5. ↑  〈慕沙哈山否認辭總警長傳聞內政部長恫言對付《中國報》〉. *Malaysiakini* (中文). 2010-03-13. 原先內容歸檔喺2021-04-28. 喺2021-02-09搵到.
6. ↑  〈《中國報》刊登道歉啟事總編輯負起全責停職兩周〉. *Malaysiakini* (中文). 2010-03-19. 原先內容歸檔喺2021-04-28. 喺2021-02-09搵到.
7. ↑  〈希盟3霹州議員促《中國報》 澄清存誤導性新聞標題〉. 《東方網 馬來西亞東方日報》 (簡體中文). 喺2021-02-15搵到.
8. ↑  〈中國報誤導讀者，黃渼沄李存孝陳家興"被叛徒"〉. *Malaysiakini* (中文). 2020-03-10. 喺2021-02-15搵到.
9. ↑  〈指錯誤報導副警總長談話 內政部傳召《中國報》《當今大馬》〉. 《中國報 China Press》 (美國英文). 原先內容歸檔喺2021-04-28. 喺2021-04-28搵到.

出面網頁
----

* 中國報官方網站Wayback Machine嘅版面存檔備份
砷
**砷**（粵拼：san1，英文：Arsenic）係一個化學元素，元素符號**As**，原子序33，原子量係74.92160(2)。

Arsenic呢個字來自波斯話زرنيخ‎ Zarnikh，意思係「黃色嘅雌黃」。**Zarnikh** 又來自希臘話嘅**arsenikon**同一個類似嘅希臘字**arsenikos**，意思係陽性嘅或者有權勢嘅。

第一次有關砷嘅紀錄係響1250年，由大阿爾伯特所完成。佢係一種以有毒出名嘅類金屬，有好多同素異形體，黃色（分子結構，非金屬）同幾種黑、灰色嘅（類金屬）係一部份常見嘅種類。三種有唔同晶格結構嘅類金屬形式砷存在響自然界（嚴格來講係砷礦，同更加稀有嘅自然砷鉍礦同輝砷礦，但更容易發現嘅形式係砷化物同砷酸鹽化合物，總共有幾百種嘅礦物已經被發現）。砷同其化合物被運用響農藥、除草劑、殺蟲劑同好多種合金之中。

同位素
---

自然界中存在嘅砷得一種同位素，響2003年，至少有33種放射性同位素整咗出來，原子量從60到92都有。其中最穩定嘅係73As，半衰期80.3日。比穩定嘅75As衰變嗰陣傾向發生β+衰變，重啲嘅就傾向β-衰變，不過亦有啲例外。

|  |  |
| --- | --- |
|  | 維基同享有多媒體嘅嘢：
**砷**（類） |

元素週期表 

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | 1 | 2 |   | 3 |   | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| 1 | H氫 |   | He氦 |
| 2 | Li鋰 | Be鈹 |   | B硼 | C碳 | N氮 | O氧 | F氟 | Ne氖 |
| 3 | Na鈉 | Mg鎂 |   | Al鋁 | Si矽 | P磷 | S硫 | Cl氯 | Ar氬 |
| 4 | K鉀 | Ca鈣 |   | Sc鈧 |   | Ti鈦 | V釩 | Cr鉻 | Mn錳 | Fe鐵 | Co鈷 | Ni鎳 | Cu銅 | Zn鋅 | Ga鎵 | Ge鍺 | As砷 | Se硒 | Br溴 | Kr氪 |
| 5 | Rb銣 | Sr鍶 |   | Y釔 |   | Zr鋯 | Nb鈮 | Mo鉬 | Tc鎝 | Ru釕 | Rh銠 | Pd鈀 | Ag銀 | Cd鎘 | In銦 | Sn錫 | Sb銻 | Te碲 | I碘 | Xe氙 |
| 6 | Cs銫 | Ba鋇 |   | La鑭 | Ce鈰 | Pr鐠 | Nd釹 | Pm鉕 | Sm釤 | Eu銪 | Gd釓 | Tb鋱 | Dy鏑 | Ho鈥 | Er鉺 | Tm銩 | Yb鐿 | Lu鑥 | Hf鉿 | Ta鉭 | W鎢 | Re錸 | Os鋨 | Ir銥 | Pt鉑 | Au金 | Hg汞 | Tl鉈 | Pb鉛 | Bi鉍 | Po釙 | At砹 | Rn氡 |
| 7 | Fr鈁 | Ra鐳 |   | Ac錒 | Th釷 | Pa鏷 | U鈾 | Np錼 | Pu鈈 | Am鋂 | Cm鋦 | Bk鉳 | Cf鉲 | Es鑀 | Fm鐨 | Md鍆 | No鍩 | Lr鐒 | Rf鑪 | Db𨧀 | Sg𨭎 | Bh𨨏 | Hs𨭆 | Mt䥑 | Ds鐽 | Rg錀 | Cn鎶 | Nh鉨 | Fl鈇 | Mc鏌 | Lv鉝 | Ts鿬 | Og鿫 |
| 8 | Uue119 | Ubn120 | \* | Ute139 | Uqn140 | Uqu141 | Uqb142 | Uqt143 | Uqq144 | Uqp145 | Uqh146 | Uqs147 | Uqo148 | Uqe149 | Upn150 | Upu151 | Upb152 | Upt153 |

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | \* | Ubu121 | Ubb122 | Ubt123 | Ubq124 | Ubp125 | Ubh126 | Ubs127 | Ubo128 | Ube129 | Utn130 | Utu131 | Utb132 | Utt133 | Utq134 | Utp135 | Uth136 | Uts137 | Uto138 |

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 鹼金屬 | 鹼土金屬 | 鑭系元素 | 錒系元素 | 過渡金屬 | 主族金屬 | 類金屬 | 非金屬 | 鹵素 | 惰性氣體 | 化學特性未知 | 預料元素 |
《**撐**》係一首喺香港反送中運動期間，由台灣董事長樂團發起，喺2019年香港七一遊行前夕推出嘅一首歌。呢首歌由吳永吉作曲，武雄填詞，由林夕負責填廣東話歌詞，何韻詩同黃耀明負責唱廣東話部分，另外參與嘅台灣音樂單位仲有大支、巴奈、吉那罐子、拍謝少年、冰島三郎、音速死馬、張雅淳、勞動服務、舒米恩、黃子軒、楊秀卿、滅火器樂團、儲見智、謝銘祐等。

歌詞內容
----

成首嘅歌詞以華語同廣東話穿插，意思環繞台灣人支持香港人嘅民主運動，形容運動期間嘅境況就好似雨咁不停落，但係大家都要撐落去，跨過翻越香港政府傲慢嘅高牆。歌詞又提到，民主價值呢啲普世真理並無界限，抗爭過程唔需要感到孤單。 

因為另外關於呢首歌嘅理念，董事長樂團主唱吳永吉喺接受訪問嘅時候亦提到，覺得香港嘅時光返到白色恐怖嘅戒嚴時代，覺得心酸。如果而家唔企出嚟，下一代台灣人會怨恨佢哋點解當初唔企出黎幫佢哋講說話，又擔心台灣會變成好似香港咁。

製作過程
----

雖然製作過程唔夠兩個禮拜，但已經集合咗好多港台兩地嘅音樂單位。製作人柯智豪就透露，由於過程好急，所以佢哋以蒐集檔案嘅方式，有啲歌手直接喺屋企自己錄影後將錄音Send過去，另外亦有同步預約台北嘅錄音室，等歌手一有時間就可以直接過嚟。例如滅火器主唱楊大正亦係利用舞台劇排練空檔，就趕過去錄製。

音樂錄影帶內容
-------

音樂錄影帶入面主要係台灣嗰邊參與歌手嘅錄音情況，另外亦有唔少反送中現場嘅場景，例如係香港警察用催淚彈等武器襲擊示威者，示威者被逼閃避，或者要戴上唔同防具嘅情景。

歌名《撐》嘅字體設計用膠帶黏貼成形，靈感係來自於反送中現場，香港民眾用膠帶黏貼嘅「反送中，護我城」字樣，鼓勵香港民眾撐起希望到天亮。

外間反應
----

* 呢首歌嘅MV擺咗上董事長樂團Facebook之後，香港學運領袖黃之鋒喺董事長樂團嘅貼文入面留言：「謝謝台灣的朋友！」。

睇埋
--

* 同反修例運動有關嘅藝術創作

參考
--

1. 1 2 3 4  〈董事長樂團聯合何韻詩 台港歌手串連打造反送中歌曲《撐》 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2019-06-28. 原著喺2020-07-19歸檔. 喺2021-10-20搵到.
2. 1 2 3  〈聲援香港反送中 台港音樂人創作歌曲《撐》 黃之鋒謝台灣 | 中國 | Newtalk新聞〉. 《新頭殼 Newtalk》 (中文). 2019-06-29. 喺2021-10-20搵到.
3. 1 2  〈台灣舉辦撐港演唱會 董事長樂團主唱：心酸 - 大紀元〉. 《大紀元 www.epochtimes.com》 (繁體中文). 2019-11-13. 喺2021-10-20搵到.
4. 1 2  〈台港大咖合唱《撐》香港 林夕命名力挺七一大遊行〉. 《鏡週刊 Mirror Media》 (繁體中文). 2019-06-28. 喺2021-10-20搵到.

出面網頁
----

* YouTube上面嘅嘅影片
《**破壞之王**》係一套由笑片巨星周星馳主演嘅戲，由長期老拍檔李力持執導。呢部戲最大賣點係劇情，貫徹周星馳向來嘅風格──由小人物做起而走上位。戲裏面周星馳鍾意咗靚女鍾麗緹，為咗「癩哈膜想食天鵝肉」走去學武，最後向片中反派挑戰，打贏咗對手，順利贏得美人歸。

劇情
--

周星馳響戲入面係一個外賣仔，叫何金銀，鍾意咗黑熊（鄭祖）條女阿麗（鍾麗緹），但唔夠黑熊打。周星馳於是搵咗拳手鬼仔達（吳孟達）學武，點知鬼仔達只係呃何金銀錢，亂教一通，但何金銀竟然練得出武功，打贏咗黑熊。

無耐斷水流大師兄（林國斌）搶走咗阿麗，鬼仔達帶何金銀發出挑戰書。擂台上，鬼仔達運用心理戰控制賽情，就咁樣何金銀輕易贏出。點知斷水流大師兄終於使出真功夫，何金銀利用幸運輪向斷水流使出無敵風火輪……

演員
--

* 周星馳 飾 何金銀
* 鍾麗緹 飾 阿麗
* 吳孟達 飾 鬼仔達（「魔鬼筋肉人」）
* 林國斌 飾 斷水流大師兄
* 秦沛 飾 體育中心負責人
* 鄭祖 飾 黑熊
* 谷德昭 飾 阿牛
* 古巨基 飾 冰室伙記
* 谷德昭 飾 冰室伙記
* 李力持 飾 電視台主管
* 黃一飛 飾 冰室老闆
* 周比利 飾 跆拳道主將
* 黃一山 飾 擂台賽播報員
* 鄭家生 飾 擂台賽裁判（奔雷手文泰來）
* 梁榮忠 飾 擂台賽播報員
香港紅十字會輸血服務中心
**香港紅十字會輸血服務中心**（**Hong Kong Red Cross Blood Transfusion Service**）係香港九龍九龍城區一間公立醫療機構，而家由醫院管理局管理，係九龍中聯網其中一間醫療機構，總部地址係九龍京士柏京士柏道15號。

簡介
--

香港紅十字會輸血服務中心主要確保提供足夠、安全同優質嘅血液同血液成份，以供病人治療之用。血液係由香港一啲志願人士免費提供，嗰啲志願人士要係已經接受評估嘅健康人士。

服務嘅其中一項重任，就係鼓勵社會大眾定期捐血，而收集血液嘅途徑來自四個流動隊、七間固定捐血站同捐血巴士。血液收集之後，會進行嚴格嘅血型同傳染病篩選等測試，並同時為血液進行處理，製造成一系列的血液製品（紅血球、血小板、新鮮冰凍血漿同白血球）。呢啲血液同血液製品會送到公立同私家醫院，作為臨床輸血用途，幫助有需要嘅病人。

此外，服務重會管理香港紅十字會轄下嘅香港骨髓捐贈者資料庫，包括招募市民成為捐贈者，進行白血球組織型化驗，為同病人白血球組織型吻合嘅捐贈者安排造血幹細胞捐贈等相關服務。

醫院管理局直接管轄
---------

1991年12月，香港紅十字會根據與醫院管理局簽定嘅協議，將收集同處理血液同血液成份工作嘅管理同監控，連埋相關嘅物業、設施同運作，轉交並指派俾醫院管理局負責，隸屬九龍中聯網。香港紅十字會無再參與輸血服務中心嘅日常運作，輸血服務中心嘅人員都係醫院管理局請同管理嘅。

服務範圍
----

### 專科服務

* 血液學，輸血學同病理學

### 其他

* 香港紅十字會周桃英臍帶血庫
* 香港骨髓捐贈者資料庫
* 參考血型學服務
* 輸血學質量保證計劃
* 血漿製品分發

出面網頁
----

* 官方網頁
* 醫院管理局：香港紅十字會輸血服務中心

| * 睇
* 傾
* 改
香港醫院 |
| --- |
| 醫院管理局（公立醫院） | 

|  |  |
| --- | --- |
| 港島東聯網 | 東區尤德夫人那打素醫院 · 鄧肇堅醫院 · 律敦治醫院 · 東華東院 · 舂磡角慈氏護養院 · 黃竹坑醫院 · 長洲醫院 |
| 港島西聯網 | 瑪麗醫院 · 贊育醫院 · 東華醫院 · 東華三院馮堯敬醫院 · 大口環根德公爵夫人兒童醫院 · 麥理浩復康院 · 葛量洪醫院 |
| 九龍中聯網 | 伊利沙伯醫院 · 廣華醫院 · 九龍醫院 · 香港佛教醫院 · 聖母醫院 · 東華三院黃大仙醫院 · 香港眼科醫院 · 香港紅十字會輸血服務中心 · 香港兒童醫院 · *啟德醫院* · *神經科學專科卓越醫療中心* · 復康專科及資源中心 |
| 九龍東聯網 | 基督教聯合醫院 · 靈實醫院 · 將軍澳醫院 |
| 九龍西聯網 | 瑪嘉烈醫院 · 北大嶼山醫院 · 明愛醫院 · 仁濟醫院 · 葵涌醫院 |
| 新界東聯網 | 威爾斯親王醫院 · 沙田醫院 · 沙田慈氏護養院 · 白普理寧養中心 · 雅麗氏何妙齡那打素醫院 · 大埔醫院 · 北區醫院 |
| 新界西聯網 | 屯門醫院 · 博愛醫院 · 青山醫院 · 小欖醫院 · 天水圍醫院 |

 |
| 私家醫院 | 

|  |  |
| --- | --- |
| 香港島 | 嘉諾撒醫院 · 明德國際醫院 · ~~港中醫院~~ · 香港港安醫院 · 聖保祿醫院 · 養和醫院 · 港怡醫院 |
| 九龍 | 寶血醫院 · 播道醫院 · 聖德肋撒醫院 · 香港浸信會醫院 |
| 新界 | 荃灣港安醫院 · 沙田國際醫務中心仁安醫院 |

 |
| 「*斜體*」代表計劃起或者起緊；「~~劃線~~」代表執咗笠 |
石板街頭嘅梯級
石板街一景
砵典乍街同皇后大道中嘅路口，右見中藝，左見萬宜
二十世紀初嘅砵典乍街
約十九世紀九十年代嘅砵典乍街
**砵典乍街**（典讀甸；英文：**Pottinger Street**），又寫**砵甸乍街**，係香港一街，喺中環一帶。原街只係行人，依山而上，時斜路，時樓梯，舖晒石板，所以又叫**石板街**。後尾跟填海，向北伸入填地，呢段可以行車。中環填地一段，由干諾道中起，到皇后大道中止。過皇后大道中之後，就係石板街。石板街可以上荷李活道同雲咸街分界，過馬路就係舊中環差館。條街係香港中環早期街道之一。

名
-

條街係一八五八年命名。砵典乍個名，來自香港首任總督砵甸乍。雖然個名寫典字，但人人都破讀做甸。之不過唐人多數叫石板街。

史
-

砵典乍街係條舊街，喺十九世紀末，佢係中環唐人同洋人分野。《香港雜記》有話「西人庄口，俱萃於中環，由砵典乍街至操兵地之間。」可見砵典乍街以東，係當時西人集中地，而唐人就喺街西發展。

街
-

### 填地

中環填地一段，由干諾道中起，過德輔道中，斜上皇后大道中。過皇后大道中之後，就係上山嘅石板街。

干諾道街口，可以上行人天橋，駁去全港最長嘅行人天橋，卽中區行人天橋，側邊有交易廣場。干諾道到德輔道一段，東南一邊，有 華人銀行大廈同華懋大廈，而西北一邊，有永安集團大廈。華人銀行大廈，有門牌二號A。喺德輔道街口，見電車路橫過。德輔道同皇后大道一段，西北一側，係萬宜大廈，而東南一側，有唔少大廈，德輔道街口，有軟庫中心，其餘大廈門號由二號到卅號，到皇后大道街口，有泛海大廈，轉角位有中藝百貨。

### 石板街

石板街會過士丹利街，再上就到威靈頓街，呢度街口，亦斜角分出擺花街。過威靈頓街之後，再上，東面有樂慶里，西面有伊沙里，再上就係荷李活道同雲咸街分界，對住舊中環差館。舊中環差館，舊時又叫巡補房。《香港雜記》有云，「由砵典乍街直上，便是巡捕房之正門。」

石板街一段，石板係麻石來嘅。石板打橫一行行，凹凸相間，方便人上落。雨水會喺兩邊瀉走。街邊兩邊有小販檔。

二戰前砵典乍街有防空隧道（Air-Raid Precaution Tunnels），但後尾廢棄唔用。

註
-

|  |  |
| --- | --- |
|  | 維基同享有多媒體嘅嘢： **砵甸乍街** |

1. ↑
投石機用位能拋石頭
**位能**（粵拼：wai6 nang4），又叫**勢能**（sai3 nang4），包括重力勢能、彈性勢能、電勢能等等，係指物體因為佢嘅位置而產生嘅能量，當件嘢嘅位置改變，就可以將位能轉化做動能或者其他能量。位能同保守力有密切關係，對於每一個保守力都可以定義一個位能。

概論
--

睇埋：古典力學
位能係物體因為喺某啲力場入面嘅位置而有嘅能量。喺一個引力場（gravitational field）入面，要將一件物體移離個引力場嘅中心就要抵抗引力場持續施喺件物體上嘅引力：如果除咗引力之外冇任何嘅力施件物體，俾佢自由下墜（free fall）嘅話，佢會因為受引力場嘅力吸引而傾向向住個引力場嘅中心加速（牛頓第二定律）。假想有件物體喺一粒行星嘅引力場入面，唔受干擾噉樣受到股引力 {\displaystyle \mathbf {F} \_{g}} 向住粒星嘅中心跌落嘅話，佢跌咗某段距離 {\displaystyle \Delta \mathbf {r} } 之後，股引力喺佢身上作咗嘅功 {\displaystyle W} 就會等如：

{\displaystyle W=\mathbf {F} \_{g}\Delta \mathbf {r} }
而如果要施股力 {\displaystyle \mathbf {F} \_{e}}，將一件物體喺個引力場當中移離引力場中心 {\displaystyle \Delta \mathbf {r} } 嘅距離，期間速度恆定不變－{\displaystyle \mathbf {a} =0}，{\displaystyle \mathbf {F} =0}，{\displaystyle \mathbf {F} \_{e}=\mathbf {F} \_{g}}，就總共要施以 {\displaystyle \mathbf {F} \_{g}\Delta \mathbf {r} } 咁多嘅作功。順帶一提，呢條式假設咗 {\displaystyle \Delta \mathbf {r} } 同粒行星嘅直徑比起上嚟好細，所以喺成個過程入面 {\displaystyle \mathbf {F} \_{g}} 嘅數值可以當冇變（詳情睇牛頓萬有引力定律）。

如果件物體係自由下墜，件物體因為受咗引力，所以會加速，而佢嘅速度升表示佢帶嘅動能會跟住升。如果件嘢冇因為受空氣阻力而減速嘅話，根據能量守恆定律，佢失去嘅位能會等如佢得到嘅動能，即係話：

{\displaystyle \mathbf {F} \_{g}\Delta \mathbf {r} ={{1 \over 2}mv^{2}}}
由呢條式嗰度可以睇得到「一件物體受嘅引力」、「佢自由下墜咗嘅距離」同埋「佢嘅動能改變」之間成嘅數學關係。用呢柞式計到出嚟嗰啲結果（考慮埋空氣阻力呢啲拉雜嘢嘅話）同實驗得出嘅結果吻合，所以呢柞式廣受物理學界採用。

動能同位能喺物理學同埋好多工程學領域上都係不可或缺嘅概念。例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量。頂點位能嘅量可以用相對簡單嘅數（頂點嘅高度等）估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用。詳情可以睇埋過山車物理嘅嘢。

攷
-

1. ↑  What is gravitational potential energy?.
2. 1 2
3. ↑  Pendrill, A. M. Karlsteen, M. & Rödjegård, H. (2012). Stopping a roller coaster train. *Physics Education*, 47(6), 728.
4. ↑  Shaw, S. W. & Haddow, A. G. (1992). On 'roller-coaster' experiments for nonlinear oscillators. *Nonlinear Dynamics*, 3(5), 375-384.

| * 睇
* 傾
* 改
古典力學同分析力學 |
| --- |
| 研究物體點郁動嘅古典物理學理論 |
| 重要概念 | 

|  |  |
| --- | --- |
| 基礎概念 | 點粒子 · 質量 · 位置 · 剛體 · 慣性 · 空間（絕對時空 · 參考系同慣性參考系） |
| 　　位移 | 郁 · 圓周運動 · 速度（相對速度） · 加速度 · 運動方程 · 振動（繩嘅振動） |
| 力 | 自由體圖 · 平衡 · 動量 · 引力 · 重量同 G 力 · 力臂 · 力偶 · 摩擦力 · 簡諧同複諧運動（擺） |
| 功 | 機械能（動能 · 位能） · 功率 |
| 轉動 | 向心力 · 角移 · 角速度 · 力矩 · 角加速度 · 角頻率 · 角動量 · 離心力 |

 |  |
| 主要定律 | 牛頓運動定律 · 萬有引力定律 · 胡克定律 · 達林伯特原則 · 歐拉方程 · 哈密頓原則 · 最小作用量原則 |
| 子領域 | 靜力學 · 運動學 · 彈道學 · 動力學（剛體動力學） · 連續介質力學 · 統計力學 |
| 應用 | 

|  |  |
| --- | --- |
| 簡單機械 | 斜面 · 槓桿 · 轤轆 · 螺旋 · 楔 · 輪軸 |
| 工程學（機械工程 · 結構工程 · 建築工程 · 過山車物理） · 生物力學（運動生物力學） · 遊戲物理 |

 |
| 睇埋 | 幾何學 · 電磁學（古典電磁學） · 熱力學 · 狹義相對論 · 量子力學 |
| 理論史 | 伽利略 · 開普勒 · 牛頓 · 歐拉 · 尚·達林伯特 · 拉格朗日 · 拉普拉斯 · 哈密頓 |
| 古典力學類 |
**中國國民黨第一次全國代表大會舊址**（粵拼：zung1 gwok3 gwok3 man4 dong2 dai6 jat1 ci3 cyun4 gwok3 doi6 biu2 daai6 wui2 gau6 zi2）
係廣東廣州嘅一間民國時期建築，喺越秀區文明路嘅廣東省立中山圖書館入面。呢度之所以出名，係因為從1924年1月20號到1924年1月30號搞過一啲有歷史文化記錄嘅嘢。而呢間嘢同佢嘅廣場分別喺1988年同1986年列咗入全國重點文物保護單位。

主要紀念對象
------

### 鐘樓

喺1924年1月20號—30號，嗰時嘅孫中山大元帥喺鐘樓嘅禮堂入面開咗有共產黨成員出席嘅國民黨第一次全國代表大會，入面通過咗圍繞反帝反封建嘅嘢嚟做宣言，重確定咗聯俄、聯共、同埋幫農工團體嘅三大政策，跟住將舊三民主義發展成新三民主義。而呢個大會重揀咗胡漢民、汪精衛、廖仲愷、戴季陶、董平山、李大釗、毛澤東等人做國民黨第一屆或後補嘅中央執行委員，重事先咗中國國民黨嘅改組同第一次實現國共合作。喺呢個會開完之後，由於國共嘅合作，就刮咗埐國民革命嘅運動風暴。而鐘樓同廣場嗰度就變咗民眾成日喺呢度搞集會嘅地區。

### 革命廣場舊址

喺1924年，國立廣東大學（而家係國立中山大學）就喺呢度搞過跑道，變咗廣州歷史以嚟第一個標準嘅運動場，嗰時廣東省嘅運動會同大型嘅政治集會就喺呢度辦。而孫中山就喺呢年嘅呢度發佈過演講。甚至喺1926年，國民革命軍就喺呢度搞過北伐，而呢間廣場就俾人話成係革命廣場。

睇埋
--

* 中國國民黨第一次全國代表大會
* 國立廣東高等師範學校
* 廣東貢院明遠樓
* 中山大學天文台舊址
* 廣東革命歷史博物館

出面網頁
----

|  |  |
| --- | --- |
|  | 維基同享有多媒體嘅嘢：**中國國民黨第一次全國代表大會舊址** |

* 中国国民党第一次全国代表大会旧址 廣東文化網
* 国民党"一大"旧址 携程网

座標: 23°07′36″N 113°16′18″E﻿ / ﻿23.1267°N 113.2717°E﻿ / 23.1267; 113.2717
**北歐神話**（英文：**Norse mythology**）係古代諾斯人（Norse；今日瑞典人同挪威人等北歐日耳曼人嘅祖先）所相信嘅神話，就算喺北歐基督教化之後仲有流傳。

有唔少奇幻作品都係受過北歐神話影響，會用到北歐神話裏面嘅諗頭同影像，例子可以睇 2022 年魂系遊戲名作《艾爾登法環》（Elden Ring）。

角色
--

### 奧丁

內文：奧丁
### Valkyrie

內文：Valkyrie
下圖幅油畫描繪一班騎住馬嘅女武神（valkyrie）。

女武神係北歐神話裏面一班女神，負責幫眾神之父奧丁準備軍隊：根據中世紀北歐人嘅信仰，女武神會喺人間徘徊，將一啲打仗嗰陣戰死嘅勇敢戰士嘅靈魂帶去 Valhalla（粵拼：waa6 haa1 laa4）；喺中世紀北歐人心目中，俾女武神睇中係一種極高嘅榮譽－北歐神話相傳，俾女武神睇中嘅戰士會喺 Valhalla 度受女武神嘅款待，有得盡情噉飲甜美無比嘅蜜酒，而到咗諸神黃昏（Ragnarök）嗰時，一眾戰士同女武神就會一齊跟住奧丁上陣作戰。

宇宙觀
---

### Yggdrasil

1847 年嘅一幅圖畫；幅畫描繪畫畫人想像中「神樹 Yggdrasil 連接宇宙天地人各界」噉嘅影像。
內文：Yggdrasil
Yggdrasil（粵拼：ik1 draa4 siu4）係北歐神話入面一樖神聖嘅巨型梣sam4樹。

根據中世紀嗰陣嘅北歐人嘅信仰，Yggdrasil 唔單只巨型咁簡單，仲具有各種嘅神力，例如：

* 佢係「咁多樹當中最神聖嗰樖」；
* 佢係眾神每日都會去聚會嘅地方；
* 佢啲樹枝同根連接住 Niflheim（北歐神話當中「原初冰凍」嘅死者之地）等多個人界以外嘅世界；
* 多位重要嘅天神同絕大部份嘅人類喺諸神黃昏（Ragnarök）之後會死嗮，不過 Yggdrasil 唔會喺呢場災却當中死亡，而且佢仲會做新世界嘅生命力嘅來源，為災却過後嘅世界帶嚟新嘅生命；
* 有啲故仔仲將 Yggdrasil 描繪成一個有心靈（識諗嘢同感受情緒）嘅存在體；

### Niflheim

內文：Niflheim

睇埋
--

* 奇幻
* 矮人
* 乂丁巨人
* Beowulf

註釋
--

1. ↑  亦有版本話佢哋係奧丁嘅女。
2. 1 2  《Prose Edda》有提及。

攷
-

1. ↑  Elden Ring's Possible Mythological Inspirations for the Giant Bear Enemy. *Game Rant*.
2. ↑  Davidson, Hilda Roderick Ellis (1990). *Gods and Myths of Northern Europe*. Penguin Books.
3. ↑  Kuperjanov, Andres (2002). "Names in Estonian Folk Astronomy - from 'Bird's Way' to 'Milky Way'". *Folklore*. 22: 49-61.
4. ↑  Davidson, H. E. (2002). *The lost beliefs of Northern Europe*. Routledge.
5. ↑  Yggdrasil. *Encyclopedia Britannica*.
**經租房**，係中國大陸嘅一樣特殊物業。社會主義改造運動後喺1958年中共政府推行**國家經租**嘅形式，將城市私家租賃物業控制嗮，跟著就有咗經租房呢個新嘅存在。呢個係中國大陸當局搞「私房改造」嘅時候，統一以類似贖買嘅做法，將私人嘅租賃單位轉成係國家經營租賃嘅產業，逐步改變埋物業性質而衍生嘅產物。

背景
--

當局發動呢個「私房改造」運動，係社會主義改造嘅外延。1956年1月18號，中共中央批轉咗中央書記處第二辦公室《關於目前城市私有房產基本情況及進行社會主義改造的意見》，呢個標誌咗當局係正式啟動，去搞城市私有房地產嘅社會主義改造。1958年-1959年，當局正式確定咗由國家統一租賃、統一分配使用同修繕維護啲私人嘅租屋單位。 而另外對原有嘅私營房產公司同埋啲較大嘅物業佔有人，就採用咗公私合營嘅模式。

概念
--

政府呢度係將私人屋宇嘅管理權佔有咗後，扣走咗大部分嘅屋租，畀返業主唔係好多嘅生活費。針對嘅物業最少要有50平方，私有物業只要過咗呢個標準，就要由政府經租或合營。啲畀返業主嘅租金固定喺兩到四成嘅範圍入邊，當仲有低過原屋租兩成嘅。

而喺文革期間，政府乘社會動盪嘅時候，強行沒收咗城市私人業主嘅地契，仲暫停支付畀業主嘅租金。1964年9月18號中共嘅最高法院又出咗《關於國家經租的房屋不允許繼承問題的批復》（法研字第80號），明確指出啲原業主唔再有原本嘅業權，同時基於房地一體嘅特性，與之相關嘅地權亦俾當局剝奪咗。

到咗1970年代後中國大陸嘅各級政府，宣稱啲經租房係「屬國家所有」，而唔承認返啲私人業權。

### 基本嘅範圍

根據返1964年嘅訂立標準，對徵收物業嘅範圍劃定係：

* 大城市，一般係建築面積150平方（約10間房），
* 中等城市，一般係面積100平方（約六到七間房），
* 細城市（兼啲鎮），一般係面積50到100平方之間（約三到六間房）。

中共剝奪業權嘅依據
---------

|  |  |
| --- | --- |
|  | 維基文庫有原文：
**國務院批轉嘅房管局報告** |

中國大陸當局主要有兩份分屬1980年代前後嘅政府文件，以此作為依據而明確否認咗原業主對經租房嘅私有業權，即係話啲屋納入咗「私房改造」嘅物業，業權經已俾埋國家，唔再係私人財產同遺產，而原業主同埋佢嘅繼承人唔可以再喺重新發文後，去要求政府交返物業出嚟或要求其他嘅補償。

第一份係《國務院批轉國家房產管理局關於私有出租房屋社會主義改造問題的報告》（1964年1月13好，（64）國房字22號）（以下簡稱《國務院批轉報告》），入邊話：

|  |  |  |
| --- | --- | --- |
| 「 | 凡是由國家經租的房屋，除了過去改造起點定的不合理、給房主自住房留得不夠和另有規定的以外，房主只能領取固定租金，不能收回已由國家經租的房屋。 | 」 |

而1980年代後期，各地政府針對呢類物業嘅最主要政策依據，就係1985年2月由中共住建部前身、城鄉建設環境保護部印發嘅文件《關於城市私有出租房屋社會主義改造遺留問題的處理意見》（1985）城住字87號。亦係第二份否認私人業權嘅關鍵文件。入邊就咁話：

|  |  |  |
| --- | --- | --- |
| 「 | 過去是符合國家和省、自治區、直轄市人民政府的政策規定，已經納入社會主義改造的私有出租房屋，一律屬於國家所有，由房管部門統一經營管理。 | 」 |

而呢份關鍵文件啲原業主係一路冇法攞到，去到2016年左近，中共嘅住建部門都係拒絕公開，而啲法院亦以此為由拒絕埋控案嘅申請。

史
-

國家房產管理局喺1963年12月30號有整過《關於私有出租房屋社會主義改造問題的報告》，提到咗喺呢陣時將啲佔有咗幾間屋嘅工人仲有啲貧下中農出租嘅少量物業亦納入咗政策嘅範圍，甚至話只要係有放租單位就會搞「經租」；有啲地方就將業主自住嘅一部分房都搞埋一份；唔少地方就係經已冇留畀屋主足夠嘅自住房。到1964年國家房產管理局係正式宣佈，納入到「改造」範圍嘅物業啲建築面積有成一億平方，佔咗私有租賃單位嘅七成左近，係「基本上消滅了房屋租賃中的資本主義經營，在房管戰線上取得了一次社會主義革命的偉大勝利，對支援社會主義建設和改善人民居住條件，起到了積極的作用。」

到1966年5月文革爆發咗，當局就跟著喺1966年9月停止發放畀私人業主嘅定租，跟著之後啲經租房、留畀業主嘅自住屋宇係冚唪唥被政府接管咗。而文革爆發後，各地仲同啲私有物業搞多咗輪「二次改造」。喺文革期間仲有著「革命行動」同「造反有理」嘅口號助推，個人持有嘅屋宇就被當成係「資本主義尾巴」，全大陸城鄉入邊係湧現咗趕走屋主、甚至乎強佔私人住屋嘅「革命」行動。

喺極左嘅背景下，連農村細集鎮嘅出租屋，無論係出租咗幾大面積同乜緣由都被政府管制埋一份。據統計呢段時期有成62.41萬戶受到咗第二大波嘅佔有控制影響，被各城市嘅房管部門接管同沒收嘅私人屋宇總面積達到咗2,200幾萬方。少數私租屋嘅被佔據活動仲一路持續到文革後。唔少縣、社屬城鎮、集鎮嘅私有物業亦就咁被「違規」佔有咗。

### 文革時被充公物業嘅緣由

呢段時期有唔少嘅私人物業被沒收或佔據，具體係會有4種情形：

1. 紅衛兵破四舊嗰時，將「地、富、反、壞、右」嘅物業佔據咗，
2. 各路「司令」遍佈啲城市嘅時候，佔據咗啲屋宇做「司令部」，
3. 1969—1970年下放啲幹部、職工後，佔據咗啲屋宇，
4. 1974年搞階級調房嘅時候，再佔據咗啲屋宇。

參考
--

1. ↑  〈谁动了我的祖屋？〉. 《财经》新媒体. 原著喺2020-09-07歸檔. 喺2020-09-07搵到.
2. 1 2  杨俊锋：现行城市土地制度的来龙去脉 爱思想 2012-07-16
3. 1 2 3  "私房改造"所涉法律问题研究 Real Estate and Construction - China
4. ↑  经租房背后的"国家秘密" 互聯網檔案館嘅歸檔，歸檔日期2020年1月31號，. 透明中国
5. ↑  國家房產管理局對國務院批轉的《關於私有出租房屋社會主義改造問題的報告》的說明（1964年7月15日），《國家房地產政策檔選編》（1948年—1981年） 房產通訊社1982年編印 第299頁
6. 1 2  "居者有其屋"？——1950年代的住房政策剖析 张群 中国社会科学院法学研究所　原载《当代中国研究》2009年第2期 香港中文大学中国研究服务中心
7. ↑  城鄉建設環境保護部：《關於城市私有出租房屋社會主義改造遺留問題的處理意見》，1985年2月15號，C23-1-1985-200。
8. ↑  王玉贵丨私有出租房屋的社会主义改造 ——以苏州市为个案的考察 2018-01-27 《安徽史学》, 2016年第5期，第117-130頁
9. ↑  蘇州市房地產管理局：《關於落實政策工作情況的彙報》，1981年2月28日，C23-1-1981-86。據官方1981年3月嘅調查，單單喺蘇州嘅市區，被佔據、沒收嘅私人物業就有6,802戶，合共37,199間，面積合共749,888平方，大概係嗰時蘇州全市在冊超三分一嘅私人物業

出邊網頁
----

* 中国经租房维权网
* 经租房问题，整理咗啲相關嘅舊聞資料
唔好同**北京廣播電視台**搞亂。

 **中國國際廣播電台**（粵拼：zung1 gwok3 gwok3 zai3 gwong2 bo3 din6 toi4）
（***China Radio International***），簡稱**國廣**（***CRI***），係中華人民共和國嘅國有國際廣播電台。現時總部設喺北京石景山區八寶山一區。佢嚮1941年12月3號成立，當時佢係叫**北京廣播電台**。中國國際廣播電台仲發佈咗名為《北京新聞》同《北京國際》嘅線上日報。

佢有32個海外通信局同6個主要區域局，每日播出2700多鐘嘅節目（24個鐘英文），包新聞、時事、政治、經濟、文化、科技等方面嘅特色節目。佢嘅海外報導涉及65種語言。超過五十個短波發射器畀用於覆蓋世界部分一區；佢通過互聯網同好多衛星進行廣播；佢嘅節目由世界各地嘅好多本地AM同FM電台重新廣播。

CRI話，佢「致力於促進中華人民共和國同世界嘅良好關係」，但堅持中華人民共和國嘅官方政策，包括臺灣同達賴喇嘛嘅政治狀況等爭議問題。同美國之音、英國廣播公司世界廣播電臺同澳洲廣播電台等其他國家嘅對外廣播電台一樣，國際廣播電台宣稱「要喺中國嘅軟實力策略發揮重要作用」同「走出去」政策，旨在擴大中國文化同媒體喺世界上嘅影響力。佢正試圖應用新媒體同其他國際媒體競爭。同呢啲廣播公司唔同嘅係，CRI間接多數擁有權或者喺多國廣播電台嘅財政支持方面嘅控制權未有公佈。

2018年3月第十三屆全國人民代表大會第一次會後，中國國際廣播電台合併成立中國傳媒集團公司中央廣播電視總台。

參攷
--

1. ↑  "About CRI English and Beijing News". *www.english.cri.cn*. CRI. 原著喺2020年12月5號歸檔. 喺22 November 2016搵到.
2. ↑  "The Beijing hour". *www.english.cri.cn*. CRI. 原著喺2019年1月15號歸檔. 喺22 November 2016搵到.
3. ↑  1 互聯網檔案館嘅歸檔，歸檔日期2010年8月13號，..
4. ↑  Qing, Koh Gui; Shiffman, John (2 November 2015). "Beijing's covert radio network airs China-friendly news across Washington, and the world". Reuters. 喺2 November 2015搵到.
5. ↑  "The International Metropolitan Broadcast Media Cooperation Forum". 原著喺2016年1月28號歸檔. 喺2 November 2015搵到.
| How to read a taxoboxHow to read a taxobox**北極狐** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 食肉目 Carnivora |
|
|
|
|
|
|
|
|
| 科 | 犬科 Canidae |
|
|
|
|
|
| 屬 | **北極狐屬 *Alopex***Kaup, 1829 |
|
|
|
|
|
|
|
| 種 | **北極狐 *A. lagopus*** |
|

 |
|
| 二元學名 |
| ***Alopex lagopus***(Linnaeus, 1758) |
|
|
|
| 北極狐嘅分布北極狐嘅分布 |
|
|
|
|
|
|
|
|
|
|
| 別名 |
| *Vulpes lagopus* |

**北極狐**（學名：*Alopex lagopus*）屬於犬科嘅北極狐屬。別名**藍狐**或者**白狐**。北極狐額頭同面窄，嘴尖，耳圓，尾毛蓬鬆，尖端白色，身體略細過赤狐。北極狐嘅毛皮響國際毛皮市場上可以話係暢銷嘅高檔商品，因此北極狐成為人類爭相獵捕嘅對象。因為佢隻腳好似野兔腳，所以學名意思解作「有野兔腳的狐狸」之意。

主要特徵
----

北極狐毛皮嘅長又軟且厚，所以北極狐可忍受嚴寒。冬天毛色為白色，夏天就轉為灰黑色。北極狐能夠喺零下 50℃ 嘅冰原上生活。北極狐嘅腳板底上長咗長毛，所以可以響冰天雪地上行走，又唔滑。

雄性北極狐平均體長 55 厘米，尾長 31 厘米，體重 3.8 公斤；雌性 53 厘米，30 厘米，3.1公斤。肩高響 25-30 厘米之間。

飲食
--

北極狐嘅食物包括旅鼠、魚、鳥類同雀蛋、果實同北極兔，有時仲會漫游海岸捕捉貝類，但主餐多數係旅鼠。當北極狐聞到旅鼠窩嘅氣味或者聽到旅鼠窩裏面啲旅鼠尖叫時，佢就會迅速咁挖掘喺雪下面嘅旅鼠窩，當挖得差唔多時，北極狐會高高咁彈起，藉著跳起嘅力，用腳將旅鼠窩壓扁，然後將窩裏面嘅旅鼠一網打盡。喺極度肚餓嘅情況之下，白狐甚至會自相殘殺。

分佈同習性
-----

北極狐分佈於北冰洋沿岸地帶同一啲島嶼上嘅苔原地帶。北極狐喜歡響丘陵地帶築巢，而北極狐嘅巢一般有幾個出入口。當遇到暴風雪時，北極狐可以呆喺竇裏面一連幾日唔出嚟。北極狐年年都為佢嘅巢穴進行一啲維修同擴展，以便長期居住。夏天，當食物多嘅時候，北極狐會將部分嘢食收埋響巢穴裏面。冬天，當巢穴中所儲存嘅食物消食晒嗰陣，白狐會跟蹤北極熊，揀食北極熊所食凈嘅冷飯菜渣。所以冬天時北極熊身後總會有 2 到 3 隻白狐靜雞雞跟蹤。但當北極熊非常肚餓時，佢亦都會攻擊北極狐。

近年，因為氣候暖化，原產溫帶嘅赤狐亦都開始「北上」，因為身型較大，赤狐有能力殺死較細隻嘅北極狐。

繁殖動向
----

響香港，香港濕地公園現時有北極狐模型，而香港海洋公園響2007年亦有北極狐嘅活體展覽。

|  |  |
| --- | --- |
|  | 維基同享有多媒體嘅嘢： **北極狐** |
愛滋病病例喺中國大陸已經有，大多數愛滋病病毒感染同吸毒、賣淫同埋性傳播途徑有關，曾經有段時間發生過「血禍事件」，輸血傳播亦佔咗一大部分。目前中國大陸愛滋病病毒感染人數大概喺43萬至150萬之間，亦有統計畀出比呢個範圍更高的數據。

史
-

### 發現

1985年6月，中國大陸發現第一宗愛滋病個案，帶菌者係阿根廷遊客，佢最後喺協和醫院因併發症死咗。到1989年底，大陸地區已經發現172名愛滋病感染者，當中大部分都有吸毒。

### 1990年代

1990年代，中國政府認為愛滋病嘅主要傳播途徑係異性間嘅性行為同埋吸毒。愛滋病防治工作者高耀潔同好多體制外人士認為，愛滋病喺中國傳播嘅主要途徑係採血（獻血）、輸血，以及內窺鏡檢查、胃腸鏡檢查消毒唔夠、手術醫生唔換手套等醫療途徑。政府片面誇大性行同埋吸毒嘅原因，係想逃避責任。1990年代初，河南省曾經因非法血站氾濫導致愛滋病廣泛蔓延。到1990年代末賣血已經基本得到控制，但各地重大採血、供血安全事件仍時有發生。 

呢段時期，中國大陸愛滋病感染人數快速增長。到1999年底，中國大陸所有省份都有愛滋病案例報告，說明愛滋病已經擴散到全國。同時愛滋病感染人群亦由高危人群開始擴散到社會各個階層。其中喺性工作者同男同性戀者間嘅傳播速度都有增長趨勢。到1999年底，中國大陸地區估計有50萬人感染愛滋病。而聯合國已經向中國政府發出警告，要求中國政府採取緊急措施，阻止愛滋病蔓延。

### 21世紀

2006年1月25號，中國衛生部、聯合國愛滋病規劃署、世界衛生組織聯合公佈，到2005年底中國已確認人類免疫缺陷病毒帶菌者有65萬，累計病患者超過100萬。 

21世紀以來，隨住社會風氣不斷開放，中國大陸嘅愛滋病情況亦發生好大變化。2010年以來嘅調查顯示，性行為傳播已經成為主要途徑，尤其係男男性行為嘅愛滋病感染率一直居高不下。各地高校都有愛滋病感染嘅報告，大學生患者同老年患者呈現增多趨勢。

2014年，全國新增愛滋病病毒感染者同埋愛滋病患者病例10.4萬，比前一年增加14.8%。

感染人數
----

2007年11月29號，國務院防治愛滋病工作委員會辦公室、衛生部、聯合國愛滋病中國專題組聯合舉行《中國愛滋病防治聯合評估報告（2007年）》專題新聞發佈會，公佈中國2007愛滋病最新資料。截至2007年10月底，全國累計報告愛滋病病毒感染者223,501例，其中愛滋病病人62,838例，死亡報告22,205人。截至2007年底中國現存愛滋病病毒感染者同病人大概70萬，全人群感染率為0.05%，其中愛滋病病人8.5萬人，2007年新發愛滋病病毒感染者5萬，因愛滋病死亡有2萬人，喺5萬新發感染者中，異性性傳播佔44.7%，男性性傳播佔12.2%，注射吸毒傳播佔42%，母嬰傳播佔1.1%。

2014年10月，國家衛生計生委副主任王國強介紹話，截至2014年10月底，全國報告現存活嘅愛滋病感染者同病人已達49.7萬例，死亡15.4萬例。

治療同預防
-----

* 因為愛滋病可以經血液傳播，如果父母有愛滋會傳畀嬰兒。生物學家賀建奎就自稱成功編輯咗一對雙胞胎嘅基因，等佢哋唔會染上愛滋。點知佢咁做被國際學術界指責有違社會道德倫理，指佢係「基因編輯流氓」（CRISPR rogue）。2019 年，中國深圳市法院以非法行醫等罪名，判佢坐監 3 年同罰款。

參考
--

1. ↑  Steinbrook R. The AIDS Epidemic in 2004. *N Engl J Med* 2004 (July 8); 351(2): 115–117.
2. ↑  National Intelligence Council. The next wave of HIV/AIDS: Nigeria, Ethiopia, Russia, India, China. ICA 2002-04 D. September, 2002.
3. ↑  American Enterprise Institute, Washington, D.C. Can Asia avoid the AIDS typhoon? 互聯網檔案館嘅歸檔，歸檔日期2007-09-27. Nov 11, 2002.
4. ↑  孔慶仁. 〈河南艾滋元兇曝光隱瞞疫情升官發財〉. 《亞洲周刊二十一卷三十六期》. 原著喺2019年6月7號歸檔. 喺2021年11月19號搵到.
5. ↑  〈存档副本〉. 原著喺2007-09-27歸檔. 喺2007-03-22搵到.
6. ↑  〈中國2014年新報告愛滋病感染者和病人10.4萬例〉. 新華網. 2015-01-16.
7. ↑  〈存档副本〉. 原著喺2015-04-02歸檔. 喺2017-06-08搵到.
8. ↑  賀建奎「高才通」獲批來港工作 曾因「基因編輯嬰兒」判囚 3 年

* 愛滋病病毒旅行限制同撤退：www.plwha.org
英國一架低地台巴士展示佢冇梯級嘅門位
**低地台巴士**（Low floor bus），有啲公司稱之為**超低地台巴士**或者**特低地台巴士**（Super low floor bus），係指一啲門位同埋車廂通道冇梯級嘅巴士。呢啲巴士比門位有梯級嘅巴士更方便乘客上落，尤其係老人家、推手推車同埋坐輪椅嘅乘客。

低地台巴士自1990年代開始喺一啲地方，包括歐美流行起嚟，多間巴士製造商都整出自己嘅低地台巴士。以香港為例，香港嘅專利巴士公司自1996年開始就引入低地台巴士。

設計
--

低地台巴士可以係成架車嘅車廂都係低地台，即係喺車廂由頭行到尾都冇梯級，亦有啲只係得車廂前部分係低地台（即係「低入口」設計），差唔多到車尾位置有梯級，而梯級後面嘅地台就升高咗。引擎擺位方面，唔少低地台巴士嘅引擎都擺喺巴士後面，但有啲巴士製造商（包括Van Hool同埋富豪）研製出引擎擺喺車軸之間而偏向左邊嘅低地台巴士。

低地台巴士門位嘅地台高度可以低至350毫米以下。而低地台巴士通常亦設有可以控制升降嘅懸掛系統，當有需要嗰時，司機可以將架巴士降低，令巴士地台更加接近行人路面。

為方便坐輪椅嘅人上落，低地台巴士嘅門位可以整埋斜板，車廂內亦可以留埋位去擺輪椅。

現時市場上已經有低地台設計嘅小巴、單層巴士、掛接巴士同埋雙層巴士等等。

參考
--

1. ↑  《香港巴士年鑑1997》
2. ↑  喺路訊通播嘅城巴機場快線巴士介紹片段入面仍然有用呢個字眼（2009年2月17號睇）

|  |  |
| --- | --- |
|  | 維基同享有多媒體嘅嘢：**Low-floor buses** |
**注意**：呢篇文章有統一碼中日韓越統一表意文字新版用字：㗂、𡦂。如果你部電腦唔支援，嗰啲字就會錯誤顯示成空格、問號或者方格等。請睇睇Wikipedia:Unicode擴展漢字。

|  |  |
| --- | --- |
|  | 呢版有越南文嘅喃字，部分作業系統、網頁瀏覽器需要特殊字母或符號嘅支援先睇到，否則可能出現亂碼、問號、空格等其它符號。 |

**越南文**（粵拼：jyut6 naam4 man4\*2；越南文：**tiếng Việt**／**㗂越**），又叫做**京語**（ging1 jyu5；**tiếng Kinh**／**㗂京**），係越南京族嘅話。越南話同廣東話一樣，都係聲調語言同分析語。主要文法同廣東話差唔多，主要唔同係，越南話修飾詞習慣擺喺名詞同動詞嘅後便，同國語相反。語言學分類上，越南話劃入南亞語系孟-高棉語族，呢種劃分係家下學術界嘅主流意見。學界曾經以爲越南文屬漢藏語系，而喺1954年安德烈-佐治·柯德希古（法文：André-Georges Haudricourt）證明咗越南文聲調系統係反映原始南亞語（英文：Proto-Austroasiatic language）嘅尾輔音，所以學界基本上確認越南文係南亞語系嘅語言。

聲韻
--

內文：越南話聲韻
越南話似廣東話，一個字一個音節。亦都同廣東話一樣有 -p -t -k -m -n -ng 呢六種韻尾（對應越南文拼寫：-p -t -c -m -n -ng），另外重多出-nh -ch 呢對韻尾，聲調格局為六聲，按漢藏語言習慣可以分成八調（標準廣東話就六聲九調）。啲字音方面，越南話同廣東話好似，同史上兩種話間影響有關。

文法
--

基本文法係SVO型，文法上修飾動詞嘅成份，要擺喺動詞後邊，呢幾點同廣東話一樣。當中文法特點，係形容詞習慣擺喺，要修飾嘅名詞後邊，就好似廣東話入面嘅「**椰青**」、「**豆腐膶**」、「**雞公**」噉。廣東話反轉過嚟「**紅花**」、「**白菜**」都得，越南話就較少，除非係外來詞同漢越詞。所以喺越南話入面，「越南話」習慣掉返轉嚟講，「話越南」（tiếng Việt Nam／㗂越南）。

### 指示詞

內文：指示詞#越南語
指示詞越南語比較複雜，分成近指、遠指、更遠指，指示代詞、指示形容詞有分別，搭配到嘸同時間地點嘅詞都有嘸同規律。

### 文法助詞

越南語係分析語，動詞時體貌之類靠助詞表達。

|  | 喃字 | 國語字 | 對應粵字 | 用法 |
| --- | --- | --- | --- | --- |
| 判定謂詞 | **羅** | làp/là | 「係」 | 指明係乜嘢 |
| 否定詞 | **空** | không | 「唔」「冇」 | 否定 |
| 否定詞 | **庄** | chẳng | 「唔」「冇」 | 否定 |
| 否定詞 | **𣗓** | chưa | 「未」 | 對完成體否定 |
| 疑問引詞 | **固** | có | （冇對應，對應閩南語「敢」、吳語「阿」） | 鬭謂詞前變提問句，跟「..空？」佮埋使，相當於「係..冇」 |
| 疑問代詞（人） | **埃** | ai | 「乜人」「邊位」「伆(合音)」 | 對人提問 |
| 疑問代詞（嘢） | **夷** | gì | 「乜嘢」「咩(合音)」 | 對嘢提問 |
| 疑問埞詞 | **兜** | đâu | 「邊度」「邊(慳音)」 | 對埞提問 |
| 強調詞 | **𣎏** | có | 「有」 | 1.本意「有」，鬭到「𣎏」之外動詞前做強調；2.孻尾加「空」時提問句字，相當於「有..冇」 |
| 完整體助詞 | **㐌** | đã | 「-唨」「已經」 | 表示單一完整動作，一般肯跟「耒」佮埋使；鬭動詞前 |
| 完成體助詞 | **耒** | rồi | 「喇」 | 表示完成出效果嘅動作；褦到句屘 |
| 否定詞 | **空** | không | 「唔」「冇」 | 是否/有冇問句句尾詞，相當於「……冇？」「……唔啊？」 |
| 完成體問詞 | **𣗓** | chưa | 「..未？」 | 對完成體提問；褦到句屘 |
| 進行體助詞 | **當** | đang | 「-緊」「喺度」 | 表示進行緊嘅動作；鬭動詞前 |
| 未來 | **𠱊** | sẽ | 「會-」 | 表示將來嘅動作；鬭動詞前 |
| 近未來 |  | sắp | 「就-」「就唻」 | 表示就唻發生嘅動作；鬭動詞前 |
| 近過去 | 𣃣 | vừa | 「啱-」 | 表示啱先發生嘅動作；鬭動詞前 |
| 慣常體助詞 | **𫨩** | hay | 「-開」 | 表示經常發生嘅動作；鬭動詞前；本義係「知到」「學到」 |
| 先行態助詞 | **𡤔** | mới | 「-先-」「-正-」 | 表示前動作喺先，再接後動作；本義係「新」 |

書寫
--

內文：越南國語字同漢喃
以前越南文一路用漢字寫，加啲自己創制嘅字，叫做喃字（chữ Nôm／𡨸喃），夾雜喺傳統漢字中間，就同而家嘅廣東話書寫情況差唔多。後尾法國人殖民越南，為咗排斥中國對越南嘅傳統影響，割裂越南同中國嘅歷史文化聯繫，啲法國傳教士創制咗拉丁字母嘅越南文，由殖民當局同傀儡政權推廣，同時限制漢字同文言文行文，令到傳統漢字書寫方式式微。20世紀中期之後，越南當局推行法國傳教士創制嘅拉丁字母越南文，到越共上臺後正式廢止咗漢喃。而家喺越南嘅寺廟同舊皇宮先至睇得到漢字。非常之有意思嘅現象係，越南人同中國人一樣過年貼對紙。以前用漢字嗰陣，用漢字寫對聯，書法亦都用毛筆，廢止漢字之後，有啲人就用圈嚟代替漢字，喺門口兩邊各貼一張紅紙畫好多個圈代替漢字；亦有人用拉丁字母嘅越南文嚟寫對聯，睇落去極之騎呢，但而家演化出國語字書法，即係將拉丁字組裝成方塊字嘅形式，類似於諺文噉。

方言
--

內文：越南話方言
越南話嘅方言情況較廣東話簡單，分南、中、北三隻。南部方言代表係西貢話，中部方言代表係順化話、乂安話，北部方言代表係河內話。
呢篇文講香港《公安條例》下嘅《不反對通知書》。搵緊香港《稅務條例》下嘅《不反對撤銷公司註冊通知書》嘅話，請睇〈**不反對撤銷公司註冊通知書**〉。
**不反對通知書**（英文：**Letter of No Objection**，粵文意思：唔反對通知書）係香港《公安條例》下香港警務處處長針對集會或者遊行發出嘅文書，代表唔反對活動嘅進行。如果處長喺指定期限內無發出不反對通知書，只要處長無發出反對遊行嘅通知，仍然可以視為已經發出不反對通知書。唯若警方發出反對通知書，就代表遊行已被禁止。

發出咗不反對通知書嘅示威活動，警方會派員幫手開路同維持秩序，如果係大規模遊行，運輸署同各公共交通機構更會預先公佈相應嘅交通措施，譬如路線改道或者停駛。

申請條件
----

凡係香港境內搞嘅超過50人嘅集會或者超過30人嘅遊行，都需要申請不反對通知書，但唔包括喺私人處所或者教育機構搞嘅活動，或者純粹涉及社交、康樂、文化、學術、教育、宗教、專業、商業或者殯殮嘅活動。

申請結果通知
------

警方收到不反對通知書通知書後，需要向申請者通知申請結果。但係假如警務處處長喺指定期限內都無發出不反對通知書，只要處長無發出過反對遊行嘅通知，仍可睇成已經發出咗不反對通知書。而按《公安條例》，指定期限嘅計法係：

* 活動開始前夠7日提出嘅申請（每日上晝11點截止），警方要喺活動開始前至少48個鐘頭通知申請結果。
* 活動開始前唔夠7日但夠72個鐘頭提出嘅申請，警方要喺活動開始前至少24個鐘頭通知申請結果。
* 活動開始前唔夠72個鐘頭提出嘅申請，警方要喺活動開始前通知申請結果。

相關罪名
----

如果參加無申請過不反對通知書嘅示威活動，有機會觸犯「未經批准集結」；如果參加警方已發出反對通知嘅示威活動，就有機會觸犯「非法集結」。

爭議
--

喺2019年反送中逆權運動‎爆發初期，根據民間人權陣線引述嘅統計，以往遊行唔獲批不反對通知書嘅機會只係得約莫0.01%（意思即係平均每約一萬宗申請先至有一宗唔獲批）。但係自從7月27號光復元朗遊行開始同埋之後多數反修例遊行，都唔獲批不反對通知書，泛民主派認為係打壓示威自由。

參考
--

1. ↑  〈警方反對遊行通知書懶人包 | 法政匯思 | 立場新聞〉. 《立場新聞 Stand News》 (英文). 原先內容歸檔喺2020-10-24. 喺2019-07-28搵到.
2. ↑  公眾遊行不需申請牌照
3. ↑  【光復元朗】7.27未批不反對通知書　民陣：過去僅0.01%不獲批

  


|  |  |
| --- | --- |
| Flag of 香港Justice icon | 呢篇香港法律文係楔位文。歡迎幫維基百科擴寫佢。睇 • 論 • 改 • 歷 |
2012年8月29號至9月9號，英國倫敦舉辦夏季殘疾人奧林匹克運動會，亦都係吉布提第一次參加殘奧。吉布提派咗一個運動員Houssein Omar Hassan參加中跑項目。Hassan喺小組賽嗰陣整親腳眼，所以跑得好慢攞唔到獎，不過因為最後佢自己一個都堅持跑埋嗰兩圈，得到觀眾嘅歡呼聲。

背景
--

2012年殘奧係吉布提嘅首戰，舉辦日期係8月29號至9月9號，吉布提淨係派咗一個運動員參賽，參加嘅係男子1600米T46類。呢一個類係指運動員有其中一隻手喺手㬹上下嘅位截肢，雙腳係正常嘅。

田徑
--

Houssein Omar Hassan係一位右手手㬹截肢人，佢參加咗男子1600米T46類，由於佢係吉布提派出嘅唯一一位運動員，佢喺開幕典禮做吉布提嘅持旗手。

Hassan喺比賽早段就整親隻腳眼，但係都堅持完成比賽。雖然佢落後前面嗰位跑手超過七分鐘嘅時間，但係就被觀眾用歡呼聲迎接佢衝終點，喺佢前一位跑手衝線之後，Hassan自己一個跑埋淨返嘅超過兩圈嘅距離，最後以11:23.50嘅時間跑完。佢喺賽後表示：「我有諗過停，但係最後都跑哂，因為我想完成個賽事。」

| 跑手 | 賽事 | 小組賽 | 決賽 |
| --- | --- | --- | --- |
| 時間 | 名次 | 時間 | 名次 |
| Houssein Omar Hassan | 男子1600米T46類 | 11:23.50 | 8 | 未能晉級 |

睇埋
--

* 夏季殘疾人奧林匹克運動會吉布提代表團
* 2012年夏季奧林匹克運動會吉布提代表團

參考資料
----

1. ↑  "It's Official – London 2012 to be Biggest Paralympic Games Ever | IPC". Paralympic.org. May 21, 2012. 喺8 July 2012搵到.
2. 1 2 3  "National Paralympic Committee of Djibouti". Paralympic.org. 原著喺2019年4月13號歸檔. 喺March 3, 2018搵到.
3. 1 2  "Athlete Bio". Paralympic.org. 喺March 3, 2018搵到.
4. 1 2  Chadband, Ian (September 1, 2012). "Paralympics 2012: Houssein Omar Hassan wins over hearts and minds with his brave, if slow, 1,500m performance". The Telegraph. 喺March 3, 2018搵到.
5. ↑  "Crowds at Olympic stadium roar on hero Houssein Omar Hassan's effort". Metro. September 2, 2012. 喺March 3, 2018搵到.
**歸融話**係自然語言，係集合多種語言融匯而成。佢同洋涇浜話唔同：洋涇浜話係未成熟嘅話，因為洋涇浜話無穩定嘅語法，辭彙亦比較貧乏，所以表達能力有限；而歸融話就同其他語言一樣，有穩定、成熟嘅語法，亦有豐富嘅辭彙，同埋自己嘅聲韻系統，表達能力同自然語言無分別。

名
-

**歸融話**係由法文créole（國際音標：[kʀeɔl]）音義俱譯出來，當中「歸融」嘅粵音取其諧音，「歸」有歸納、本土化嘅意思，「融」就指融匯、融合；意指歸融話係由多種話融匯一齊，經過融合、歸化之後而成嘅語言。

而法文créole呢個詞，大概係16、17世紀嘅時候所創嘅。當時歐洲國家擴張海事勢力同遠洋貿易，響海外建立咗好多殖民地，產生咗好多歸融話。呢個法文詞嘅詞源，可以追溯返去拉丁話嘅creare，意思係「創造」。

形成
--

睇埋：洋涇浜
歸融話由幾種源語言融合而成，呢啲源語言可以分為**主源語**同**次源語**。通常，歸融話嘅辭彙主要來自主源語，而語法就以次源語為基礎（見Relexification）。呢啲話就係以咁嘅方式融合起來，初期章法會幾亂，既唔穩定又唔成熟，響呢個階段，只係洋涇浜話。

一旦講某一種洋涇浜話嘅人開始聚居，建立起社群，佢地嘅下一代就會以呢種話做母語。呢啲以洋涇浜話做母語嘅人同埋社群，自自然然會令呢種話發展得更成熟、更豐富、更完善，以切合佢哋嘅需要。於是乎，呢種話就會變得穩定，有自己嘅聲韻系統，有自己一套語法規則，同埋豐富嘅辭彙，咁就成為一種歸融話。

由於歐洲人喺過去500年響海外開拓咗好多殖民地，產生咗好多歸融話，所以多數歸融話嘅主源語都係歐洲嘅話，尤其是葡萄牙話、法文、英文同荷蘭話。但係同樣係響殖民地誕生嘅Sängö話（響中非共和國流通），就無歐洲話嘅成分。響厄瓜多爾講嘅Kichwa，主源語係南面嘅Quechua。響烏干達同肯雅講嘅عربية نوبية，就以阿拉伯話蘇丹方言為基礎。

例
-

其實多數歸融話已經失傳，亦未必有記錄。下面列出主要嘅歸融話，按主源語分組。

### 英文

內文：英文歸融話
由英文衍生出來嘅歸融話，有：Jamaican Patois、Hawaiian Pidgin、Tok Pisin、Bislama、星式英文……數目繁多。

### 法文

內文：法文歸融話
由法文衍生出來嘅歸融話有好多，例如：Ayisyen、Guadeloupéen、Réunionnais、Tayo……

### 西班牙話

| 歸融話 | 響邊處講 | 次源語 |
| --- | --- | --- |
| Chabacano | 菲律賓 | Ilonggo、Tagalog、Sinugboanon |
| Palenquero | 哥倫比亞 |

此外，Annobonense、Naija、Papiamentu、Pichi呢幾隻歸融話，都深受西班牙話影響。

### 葡萄牙話

內文：葡萄牙話歸融話
由葡萄牙話衍生出來嘅歸融話，數目繁多，包括：Kriolu、Forro、dos velhos、Papiá kristáng、澳門土話、Papiamentu……

### 荷蘭話

| 歸融話 | 響邊處講 | 次源語 |
| --- | --- | --- |
| Berbice | 圭亞那 | Ịjọ話 |
| Skepi | 圭亞那 |  |
| Negerhollands | 處女羣島 | 丹麥話、英文、法文、西班牙話、非洲嘅話 |
| Petjo（又：Pecok） | 印尼、荷蘭 | 爪哇話、Betawi |
| Javindo | 印尼 | 爪哇話 |
| Ceylons | 斯里蘭卡 |
| Mohawk Dutch | 美國 | Mohawk話 |
| Jersey Dutch | 美國 | 英文 |
| Albany Dutch | 美國 |

### 德文

| 歸融話 | 響邊處講 | 次源語 |
| --- | --- | --- |
| Unserdeutsch | 巴布亞新幾內亞、澳洲東北部、新不列顛西部 |
| Küchendeutsch | 納米比亞 |
| Belgranodeutsch | 布宜諾斯艾利斯 | 西班牙話 |

### 恩巴恩迪話

| 歸融話 | 響邊處講 | 次源語 |
| --- | --- | --- |
| 桑戈話 | 中非共和國 | 法文 |

### 阿拉伯話

| 歸融話 | 響邊處講 | 次源語 |
| --- | --- | --- |
| نوبية | 烏干達、肯雅 |
| جوبا | 南蘇丹 |
| بابالية | 乍得南部 | براك |

### 馬拉話

內文：馬拉話歸融話
由馬拉話衍生出來嘅歸融話都唔少，有：Betawi、Manado、Kedah、Sarawak、Sri Lankan Malay……詳見：馬拉話歸融話

### 普通話

| 歸融話 | 響邊處講 | 次源語 |
| --- | --- | --- |
| 星式中文 | 星加坡 | 英文、閩南話、馬拉話 |
| 南普 | 南寧 | 粵語、壯話、平話 |

外面網頁
----

* Journal of Pidgin and Creole Languages (JPCL)
* Society for Pidgin and Creole Linguistics
* Groupe Européen de Recherches en Langues Créoles
* Associação Brasileira de Estudos Crioulos e Similares (ABECS)
* Site de promotion des cultures et des langues créoles

參考
--

1. ↑  Holm, John (1988), Pidgins and Creoles, 1, Cambridge: Cambridge University Press
2. ↑  Online Etymology Dictionary: creole
3. ↑  Morrill (1998) 唔當Sängö係歸融話
伊蒙·德維利拉
**伊蒙·德維利拉**（愛爾蘭蓋爾文/英文：Éamon de Valera；1882年10月14號—1975年8月29號）係愛爾蘭歷史上最有影響力、亦都係最具爭議嘅政治人物之一。佢先後做過革命政府總統、愛爾蘭下議院議員、下議院議長、總統委員會主席、愛爾蘭總理同愛爾蘭總統，政治生涯長達半個世紀。

早年
--

伊蒙·德維利拉1882年喺美國紐約出世，阿媽係愛爾蘭移民嘉芙蓮·高（Catherine Coll），阿爸就係西班牙裔古巴人環·維維安·德維利拉（Juan Vivion de Valera）。佢哋兩個聽講係喺1881年9月18號喺新澤西州澤西市聖柏德歷大教堂結婚嘅，但係教堂同市政府都無今次結婚嘅證明。

1885年，環·維維安·德維利拉過咗身，嘉芙蓮·高又身無分文，於是伊蒙·德維利拉被佢阿叔尼德（Ned）帶咗返去愛爾蘭。嘉芙蓮·高後來嫁咗畀一個英國裔車夫查爾斯·維禮（Charles Wheelwright），但係伊蒙·德維利拉再都無返過去美國，而係去咗同佢婆婆伊麗莎白·高一家人住。之後，伊蒙·德維利拉先後喺廉尼郡嘅布魯利聖柏德歷國立學校（Scoil Naom Pádraig Brú Rí Scoil Náisiúnta）同埋沙夏城基督教兄弟學校（C. B. S. Charleville）讀過書。16歲，伊蒙·德維利拉獲得獎學金，但係被兩間書院拒收，祇有都柏林嘅黑石書院（Coláiste na Carraige Duibhe）錄取咗佢。伊蒙·德維利拉入讀咗之後，第一年就成為咗「年度頂尖學生」，重開始打橄欖球，後來重加入校隊擔當殿衛，帶領校隊一路殺入莫雲省高級盃。之後，伊蒙·德維利拉加入咗莫雲省橄欖球隊，從此同橄欖球結落不解之緣。

1903年，伊蒙·德維利拉被池伯歷治奧倫郡嘅佳石書院[*暫譯*]（Coláiste Charraig an Tobair）請咗做數學老師。1904年，德維利拉從皇家愛爾蘭大學畢業，拿到數學學位。佢之後入讀咗都柏林三一學院，但係因為缺乏生活費，讀咗一年就停咗學，返咗去黑石書院教數學。1906年，德維利拉喺嘉麗斯福教師訓練學院搵到一份教數學嘅工作。之後佢向新成立嘅愛爾蘭國立大學申請過做教授，但係唔成功，祇有馬努德分校請咗佢做兼職數學老師。之後佢重係都柏林嘅幾間學校教過數學。

伊蒙·德維利拉識得講愛爾蘭蓋爾文，後來亦都成為咗保護愛爾蘭蓋爾文嘅積極分子。1908年，德維利拉加入咗道格拉斯·希渣創立嘅蓋爾文同盟，之後重喺同盟裡面識咗後來同佢結婚嘅專業教師仙妮德·妮芙蘭納根（Sinéad Ní Fhlannagáin）。兩個人喺1910年1月8號喺都柏林聖保祿教堂結婚。德維利拉同妮芙蘭納根一共生咗5個仔同兩個女，五個仔分別叫做維維安、小伊蒙、布里仁（喺德維利拉夫婦過身之前就過咗身）、魯里同泰倫斯；兩個女分別叫做瑪蓮同伊美。

初試鋒芒
----

1913年11月25號，伊蒙·德維利拉正式開始咗佢嘅政治生涯：佢加入咗愛爾蘭志願軍（後來嘅愛爾蘭共和軍），同保皇派嘅歐斯達志願軍對抗，同時保證愛爾蘭議會黨爭取到嘅愛人治愛政策得到落實。

第一次世界大戰爆發之後，伊蒙·德維利拉開始平步青雲，好快就當選咗愛爾蘭志願軍布洛堂連嘅連長。當愛爾蘭志願軍開始籌備武裝起義嘅時候，德維利拉被人任命為都柏林旅直屬第三營嘅營長，重參加咗1916年嘅以達峰武器走私行動。之後，德維利拉喺湯馬士·麥當夏達嘅見證之下，加入咗當時秘密指揮愛爾蘭志願軍嘅愛爾蘭共和兄弟會，不過德維利拉本人好反對秘密組織，所以佢加入愛爾蘭共和兄弟會，祇不過係為咗全面瞭解武裝起義嘅計劃。

1916年4月26號，復活節起義爆發。伊蒙·德維利拉嘅任務係為都柏林東南邊嘅起義部隊提供支援。佢手下嘅部隊控制咗大運河街嘅寶蘭麵粉廠，重一直堅持到起義領袖派崔克·皮亞士下令起義部隊向英軍投降。投降之後，德維利拉被英國軍事法庭判咗有罪，本來要處死刑，但係之後好快就改判咗做終身做苦力。歷史學家認為，德維利拉大難不死有四個原因：

1. 德維利拉嘅同佢嘅部隊係最後投降嘅，所以佢被英國當局運咗去第間監獄，無同其他起義領袖被人困埋一齊，所以無辦法同時處死；
2. 美國駐都柏林總領事館喺德維利拉受審之前派咗人向英國交涉，而英國方面由於極力想拉攏美國一齊打一戰，怕處死可能係美國公民嘅德維利拉會激嬲美國，所以無倉促行刑；
3. 帶領英軍鎮壓起義嘅軍官麥斯韋爵士（Sir John Grenfell Maxwell）喺審閱德維利拉份檔案嘅時候，判定德維利拉祇不過係個小角色，就算唔槍斃都唔足以對英國構成威脅，所以將死刑改為終身監禁；
4. 到德維利拉受審嘅時候，來自倫敦嘅政治壓力迫使麥斯韋爵士中止行刑。

| * 睇
* 傾
* 改
愛爾蘭總統 · **Uachtaráin na hÉireann** |
| --- |
|  | **道格拉斯·德·希渣** ·  **桑·奧奇利** ·  **伊蒙·德維利拉** ·  **亞斯堅·仇德斯** ·  **卡華·奧達利** ·  **柏德歷·奧曉立理** ·  **瑪麗·羅便臣夫人** ·  **瑪麗·麥亞列斯夫人** ·  **米侯·奧希堅** |  |



| * 睇
* 傾
* 改
愛爾蘭總理 · **Taoiseach na hÉireann** |
| --- |
|  | **連恩·湯馬士·麥哥士基亞** ·  **伊蒙·德維利拉** ·  **桑·阿立維舒·麥哥舒謝路華** ·  **桑·法蘭西斯·利馬斯** ·  **桑·馬利·奧連施** ·  **小連恩·麥哥士基亞** ·  **卡侯·些馬士·奧豪希** ·  **加列·菲茨謝拉特** ·  **艾維·麥勒尼** ·  **桑·布列通** ·  **柏夏朗·奧希亨** ·  **布里仁·奧高雲** ·  **恩納·奧堅尼** |  |
趙元任
**趙元任**（1892年11月3號—1982年2月25號），字**宜仲**，江蘇省常州府陽湖縣（今屬武進縣）人，係中國出名嘅語言學家，中國科學社創辦人之一，亦都係中國語言科學嘅始創人，稱之為漢語言學之父。佢嘅六世祖係乾隆二十六年辛巳恩科進士，「江右三大家」之一嘅趙翼。

生平
--

趙元任1892年喺天津出世，1900年返到常州青果巷住。1907年入咗南京江南高等學堂預科，並學習英文、德文同埋音樂，重學識多種漢語族語言同方言。1910年7月考到清政府遊美學務處招考嘅庚子賠款游美官費生。1910年8月入咗美國康乃爾大學，主修數學，選修物理同音樂，1914年大學畢業。1915年，參與發起中國科學社，同年考入哈佛大學讀研究生，修讀哲學，同時繼續選修音樂，1918年拎倒哲學博士學位。1920年8月從美國返咗中國，喺清華大學任教。

1920年哲學家伯特蘭·羅素來清華參觀講學，趙元任做羅素嘅翻譯，陪羅素周遊全國各地。每到一個地方，趙元任就用當地嘅方言來翻譯。1921年6月，趙元任同做醫生嘅楊步偉結婚。1925年到1929年，被清華國學研究院請咗去做導師，係當時時稱嘅四大導師（王國維、梁啟超、陳寅恪、趙元任）當中最後生嘅一位。1932年2月到1933年10月，任清華留美學生監督處主任。從1939年開始，先後做過美國耶魯大學訪問教授（1939年～1941年）、美國哈佛燕京學社《漢英大辭典》編輯（1941年～1946年）、美國語言學會會長（1945年當選）、美國海外語言特訓班中文主任（1943年－1944年）、美國密歇根大學語言研究所教授（1946年－1947年）。從1947年起，專任美國加州大學教授，1965年退休之後，留任榮休教授直到過身。趙元任重做過康乃爾大學物理系講師、哈佛大學哲學系講師、教授、中央研究院歷史語言研究所研究員兼語言組主任等。

1948年之後，喺國外任教嘅時候，趙元任嘅英文著作有《中國語字典》、《粵語入門》、《中國語語法之研究》、《湖北方言調查》等。50年代後期，佢曾經喺在台北作「語言問題」嘅系統演講，並結集成書，由商務印書館出版。此外，佢亦都錄製過有關語言嘅唱片，單係中國華中、華南各省方言嘅錄音唱片，就有2000幾張。1965年退休之後，佢重出版咗有《語言學跟符號系統》、《中國話的文法》、《白話讀物》等。此外重有《綠信》（green letter）五冊，記述自己的思想、感情同生活。佢重將《康熙字典》裡面嘅兩萬幾個字，「濃縮」成2000個常用字，起名做《通字方案》。佢重發明咗五度標音法。

### 語言天分

1904年，趙元任父母先後過身，俾人送咗去蘇州，學識咗蘇州話。

1905年，趙元任返到常州由伯母照管，伯母喺福州住過好多年，趙元任就從姖嗰道學咗少少福州話。同年，入咗私立溪山學校，學識英文。

1907年，趙元任入咗南京江南高等學校預科讀書，跟著美國人嘉化（David John Carver）學英文，選修埋拉丁文同德文，重學識咗南京話。

喺趙元任嘅《早年自傳》裡面，有一個關於佢當年為羅素翻譯嘅故事：趙元任同羅素一行途徑杭州、南京、長沙，然後上去北京。趙元任就利用伊個機會「演習」佢啲方言，喺杭州就用杭州方言翻譯羅素嘅講詞。去湖南長沙途中，喺江永輪上面有湖南贊助人楊瑞六，趙元任喺佢道學了啲湖南方言。10月26日晚，趙元任翻譯咗羅素嘅講詞，講完之後，一個學生走上來問佢：「*你係焉個縣㗎？*」當時趙元任學湖南話重未夠一個星期，個學生已經以為佢是湖南人，官話講唔好，實際上佢識說官話，但係湖南話就講唔好。

作家吳組緗1930年代喺清華大學中國文學系讀書。第一堂課趙元任點名，見到吳組緗嘅鄉下是安徽涇縣。上完課之後，趙元任就搵吳組緗傾蓋，重請佢去自己屋下坐。就咁樣，吳組緗以後每日落課就去趙家食飯，趙元任就虛心咁向吳組緗求教安徽方言，完全無老師嘅架子。一個星期之後，趙元任就掌握咗吳組緗鄉下嘅方言。趙元任就係咁隨時學習研究中國語言，不恥下問、謙虛向學，成為語言大師。

趙元任一世人學識咗33種漢語族語言/方言，識講英、法、德、日、西班牙文等好多種外語。佢自己話：「*喺應用文方面，英文、德文、法文無問題。至於一般用法，就日本、古希臘、拉丁、俄羅斯等文字都唔成問題。*」。有人將趙元任雙耳比喻成「錄音機」。

### 家庭生活

1921年6月1日，趙元任同老婆楊步偉各請咗一位朋友來食飯，食完就方拿出結婚證書請兩位客人做證人，喺極簡單嘅儀式之中結為夫婦。

趙元任好怕老婆。楊步偉曾經講過：「*兩公婆嗌起上來，如果大家都咁上下有道理嘅話，我係贏硬嘅！*」趙元任從來唔同老婆爭高低，祇係幽默咁回答：「*與其話係怕，不如話係愛；愛有幾深，怕有幾深。*」

楊步偉喺花甲之年寫咗本英文自傳。自傳裏面傾到平時喺屋下焉個話事。楊步偉話:「*我喺小家庭裡面有權，但係大事都重係畀我老公話事。*」但係補充咗句：「*祇不過大事好少，就係咁。*」

跟著兩公婆生活好多年嘅侄仔話：「*有時佢等兩個唔多唔少也有啲拗撬，因為姑媽把聲大，性格又急啲，姑丈就順姖，唔爭啦*」。

著作
--

* Chao, Yuen Ren. A Grammar of Spoken Chinese. Berkeley: University of California Press, 1968, ISBN 0-520-00219-9.
* 越元任：《漢語口語語法》，商務出版社，2002 (1979)，ISBN 7100022568。
* 《國語新詩韻》
* 《現代吳語的研究》
* 《廣西瑤歌記音》

註
-

1. ↑  國學大師-趙元任 互聯網檔案館嘅歸檔，歸檔日期2013年3月19號，.。
**伊莉莎白伊頓羅森塔爾**（Elizabeth Eaton Rosenthal），又叫做伊莉莎白甜心（Elizabeth Sweetheart），係一位雅藝術家、織物設計師。佢喺1941年喺加拿大嘅諾華斯高沙出世。佢因為好熱愛綠色，所以俾人稱為「布魯克林嘅綠夫人」（Green Lady of Brooklyn），佢成日都會著綠色嘅衫，同埋用綠色嚟裝飾佢嘅屋企。

早年
--

伊莉莎白出生喺加拿大諾華斯高沙嘅一個細煤礦鎮。佢嘅祖父母喺芬迪灣（英文：Bay of Fundy）附近嘅一間木屋養大佢。佢嘅祖母教伊莉莎白畫畫同埋做衫。

佢讀過艾利森山大學（英文：Mount Allison University），佢喺大學裏面跟出名嘅加拿大畫家Alex Colville（英文：Alex Colville）學美術。

生涯
--

由於喺加拿大揾唔到適合嘅工做，伊莉莎白喺1964年搭順風車去到紐約。佢到咗紐約失業局嘅時候，只係帶咗一個枕頭同埋素描簿，之後佢即刻就參加咗一次工作面試。佢得到一份喺服裝區（英文：Garment District, Manhattan）藝術部門嘅工作。

1987年，伊莉莎白成立咗自己嘅設計公司叫SweetPea Design Studio，佢經營咗15年。之後，佢又經營咗一個小型藝術生意，專門擴大同銷售佢精心收藏嘅古舊設計織物。

佢係一位雅藝術家。除咗幫頂級服裝設計師Michael Kors（英文：Michael Kors）、Liz Claiborne（英文：Liz Claiborne）、Calvin Klein（英文：Calvin Klein）、美鷹傲飛公司（英文：American Eagle Outfitters）同Ralph Lauren（英文：Ralph Lauren）創作手繪版畫之外，佢都會製作好細嘅水彩畫。

風格
--

伊莉莎白俾人稱為「布魯克林嘅綠夫人」，佢成日都著綠色嘅衫，用各種綠色裝飾佢嘅屋企。大概喺2000年開始，佢由頭到腳都著成好鮮艷嘅青檸綠。佢成日都會著吊帶褲，有大概30件，全部都係染成綠色。

個人生活
----

伊莉莎白喺1966年或1967年同藝術家Robert Rosenthal結婚。佢哋有一個仔叫Sam Eaton，係一位心靈主義者（英文：Mentalism）。

參考
--

1. 1 2 3 4 5  Tierney McAfee (2011-07-23). "Who's That (Green) Lady?" (英文). Carroll Gardens Patch.
2. 1 2 3  Corey Kilgannon (2015-12-04). "The Green Lady of Brooklyn" (英文). New York Times.
3. 1 2  Joanna Goddard (2008-02-14). "One Is the Loveliest Color" (英文). New York Magazine.
新七大奇蹟最後入圍國家
**新世界七大奇蹟**由瑞士一個叫New Open World Corporation（簡稱NOWC）發起，全世界嘅人都可以上網或者電話設票，選出一個新嘅世界七大奇蹟，取代舊嗰個世界七大奇蹟，新七大奇蹟評選活動由1999年開始，結果喺2007年7月7號喺葡萄牙里斯本當地時間 9 點半公布。

緣起
--

1999年瑞士生意人兼探險家韋伯（Bernard Weber）發起新七大奇蹟評選，到2005年11月24號總共有 177 件古蹟入圍。入圍資格包括：要係人工建築，要喺2000年之前落成，重要仲保存得好好。2006年1月1號，選出最後 21 個入圍者。

廿一個候選奇蹟之中，埃及吉薩金字塔票數遠遠拋離對手。有埃及官員話，吉薩金字塔入選無可爭議，如果重要投票先當選會係一種「羞恥」，結果 NOWC 同意埃及金字塔「自動當選」。換言之，投票結果公佈時，會有八大奇蹟。

約旦佩特拉古城喺1月時只係排中間，但經皇室同民眾積極推，升咗入七大。

爭議
--

有批評指韋伯搞呢次世界七大奇蹟選舉其實只係想自我推銷同乘機賺錢，而且選舉亦唔公平，因為咁樣選舉除咗無防止重複投票嘅機制之外，上唔到網嘅人亦投唔到票，而且投票動機多數出於民族情感，唔夠客觀。西班牙藝術史學家塞拉列爾（Francisco Calvo Serraller）就話：「藝術品邊可以用選舉嚟衡量架？」。亦有人擔心選出嚟嘅古蹟，會被只係掛住搵錢嘅人過度發展旅遊，而對呢啲古蹟造成損害。聯合國教科文組職（UNESCO）話個投票只係反映啲有能力投票嘅人嘅睇法，唔代表啲投唔倒票嘅人。

新七大奇蹟候選名單
---------

最後廿一個入圍者
（跟英文名字母次序排）：

| 當選 | 候選奇蹟 | 特質、買點 | 地點 | 相 |
| --- | --- | --- | --- | --- |
|  | **雅典衛城** | 文明、民主 |  雅典，希臘 | The Acropolis of Athens, seen from the hill of the Pnyx to the west |
|  | **阿罕布拉宮** | 尊貴、對話（Dialogue） |  格拉納達，西班牙 | View of the Alhambra from the Mirador St Nicolas in the Albaycin of Granada |
|  | **吳哥窟** | 靚、聖潔 |  吳哥，柬埔寨 | The main entrance to the temple proper, seen from the eastern end of the Naga causeway |
|  | **瑪雅遺址** | 祟拜、智識 |  尤卡坦，墨西哥 | El Castillo being climbed by tourists |
|  | **耶穌像** | 歡迎、開放 |  里約熱內盧，巴西 | Christ the Redeemer in Rio de Janeiro |
|  | **羅馬鬥獸場** | 喜悅、痛苦 |  羅馬，意大利 | The Colosseum at dusk: exterior view of the best-preserved section |
|  | **復活節島石像** | 神秘 |  復活島，智利 | Rano Raraku Moai |
|  | **艾菲爾鐵塔** | 挑戰、過程 |  巴黎，法國 | Tour eiffel at sunrise from the trocadero |
|  | **萬里長城** | 堅定、迄立不倒 |  北京，中國 | The Great Wall in the winter |
|  | **聖蘇菲亞大教堂** | 信心、尊敬 |  伊斯坦堡，土耳其 | Sophia |
|  | **清水寺** | 簡潔，寧靜 |  京都，日本 | Kiyomizu-dera |
|  | **克里姆林宮、莫斯科紅牆、聖巴索大教堂** | 堅毅、象徵 | 俄羅斯莫斯科 | The Moscow Kremlin, as seen from the BalchugSaint Basil's Cathedral and Spasskaya Tower of Moscow Kremlin at Red Square in Moscow |
|  | **馬丘比丘**（秘魯印加遺址） | 社區 |  庫斯科，秘魯 | View of Machu Picchu |
|  | **新天鵝堡** | 奇幻、想像 |  富森，德國 | Neuschwanstein seen from the Marienbrücke |
|  | **佩特拉** | 工程、保護 |  約旦 | The Treasury at Petra |
|  | **吉薩金字塔** （自動當選） | 永恆 |  埃及 | Pyramide Kheops |
|  | **自由神像** | 寬容、希望 |  紐約，美國 | Statue of Liberty and Liberty Island |
|  | **巨石陣** | 神秘 |  阿姆斯伯利，英國 | Stonehenge in 2004 |
|  | **悉尼歌劇院** | 創意 |  悉尼，澳洲 | Internationally, the Sydney Opera House is the most recognised symbol of Sydney |
|  | **泰姬陵** | 愛情、激情 |  阿格拉，印度 | Taj Mahal |
|  | **廷巴克圖** | 智慧、神秘 |  馬里 | Sankore Mosque in Timbuktu |

參考
--

1. ↑  BBC News Article 2 Jan 2006
2. ↑  "Egypt fumes over fresh seven wonders competition for pyramids" AFP, article retrieved Jan. 25, 2007
3. ↑  NWOC Pyramids of Giza
4. ↑  新七大奇景票選倒數計時　投票方式惹爭議
5. ↑  The Daily News - Voters include Petra in 'new seven wonders' 互聯網檔案館嘅歸檔，歸檔日期2007年7月11號，.；RTHK，Radio 1，晨早新聞天地，2007年7月9號。
6. ↑  Finalist Page

* 新世界七大奇蹟官方網頁
**斯莫奇**（英文：**Smoky**），係一隻響第二次世界大戰服役同因此成名嘅約室爹利狗，重四磅 (1.8 kg)，高七英寸 (18 cm)。佢係世上第一隻醫生狗，工作主要係陪護士看護傷兵。

生平
--

### 俾人發現

響1944年2月，斯莫奇喺新畿內亞叢林一個散兵坑入面俾一個美國士兵救番出嚟。當時，斯莫奇已經係一隻成年嘅約室爹利。初頭，尐士兵以為斯莫奇係日本嚟嘅，但係當佢哋送佢去戰俘營嗰陣時，佢哋先至發現斯莫奇唔明日文同英語嘅命令。之後，另一個士兵將斯莫奇賣咗俾威廉·A·懷恩下士。

### 第二次世界大戰

響跟住嗰兩年，斯莫奇同主人懷恩一齊參與太平洋嘅戰爭。期間，佢生活艱難、環境惡劣。斯莫奇同懷恩分享軍糧，偶爾可以食午餐肉。同二戰期間正式嘅戰狗唔同，斯莫奇無獲配足夠嘅獸醫藥品，亦都無均衡飲食；儘管係咁，斯莫奇從來無病過。

根據懷恩嘅描述，斯莫奇曾經響南太平洋喺第5航空隊、第26攝影偵察中隊入面服役，又參與咗12個空中/海上救援同偵察任務。喺呢尐任務入面，斯莫奇需要長時間留響士兵嘅背襄。斯莫奇因為參與咗12項任務，所以獲頒8枚服務勳章。斯莫奇響新畿內亞超過150次嘅空襲入面生還，又曾經警告懷恩有炮彈來襲，重救咗佢一命。

### 戰後

打完仗，懷恩同斯莫奇嘅事蹟喺1945年12月俾《克利夫蘭新聞》登出嚟，好快就轟動全國。

響1957年2月21號，斯莫奇死咗，享年14歲，葬咗喺克利夫蘭都會公園。美國一共有六座紀念斯莫奇嘅紀念碑。

參考
--

1. ↑  *Popular Dog*, 2001 and *Dog Fancy*, 2003.
2. 1 2 3  Wynne, William A. "Yorkie Doodle Dandy: 4 Pound Yorkshire Terrier Hero of World War II", Book. Retrieved from  互聯網檔案館嘅歸檔，歸檔日期2006年11月25號，. on 2007-02-15.
3. ↑  Wynne, William A. "Yorkie Doodle Dandy: 4 Pound Yorkshire Terrier Hero of World War II", Index. Retrieved from  互聯網檔案館嘅歸檔，歸檔日期2007年1月25號，. on 2007-02-15.
4. 1 2 3 4  Wynne, Bill, "Smoky 'Corporal Smoky' United States Army/Air Corps." Retrieved from  互聯網檔案館嘅歸檔，歸檔日期2014年7月27號，. on 2007-02-15
5. 1 2  Kohl, Joyce (1998-01-30), "Go Inside *Yorkie Doodle Dandy*". Retrieved from  互聯網檔案館嘅歸檔，歸檔日期2007年4月18號，. on 2007-02-15.
6. ↑  "WW II K-9: Smoky", Olive-Drab.com. Retrieved from  互聯網檔案館嘅歸檔，歸檔日期2013年5月12號，. on 2007-02-15.
**羅維衛**（粵拼：lo4 wai4 wai6；簡化字：**罗维卫**；俄文：**Давид Колосов**；英文：**David Kolosov**；1993年1月9號—），係俄羅斯男主持人，喺弗拉季高加索出世。佢喺北京語言大學本科、清華大學比較文學碩士畢業。佢嘅興趣係打坐、游水、踩單車同讀書。

經歷
--

喺2012年、2014年攞過北京高校外國留學生辯論邀請賽冠軍。2014年，攞過漢語橋全國冠軍。2015年，參加江蘇衛視《世界青年說》、為TK11成員。2016年，佢參加中國中央電視台綜合頻道《中國詩詞大會》第一季。2019年2月，參加《中國詩詞大會》第四季，呢次係佢第二次參加。同時，佢參加過嘅節目有《這就是鐵甲》、《加油向未來》、《正大綜藝腦洞大開》、《快樂漢語》、《暢遊北京》。2019年，為湖南衛視《歌手2019》Polina Gagarina嘅音樂合夥人。

參考
--

1. ↑  高佳 (2019-04-12). 〈自小与中文结缘 俄罗斯留学生大卫：做文化交流使者〉. 《[[人民日報]]海外版》. 喺2020-04-22搵到.
2. ↑  王嘉怡 (2019-05-06). 〈追剧听相声玩手游，"歪果仁"为了学汉语也是拼了〉. 《中國橋網》. 喺2020-04-22搵到.
3. ↑  kita (2019-03-27). 〈这位小哥是清华学霸!揭秘《歌手》波琳娜的合伙人〉. 《新浪網》. 喺2020-04-20搵到.

出面網頁
----

* 羅維衛嘅Instagram頁
* 羅維衛嘅新浪微博（需要註冊）